Vučićeva slika na zidovima državnih institucija u Srbiji? @ InfoBijeljina \nJačanje simbola države, iskazivanje lojalnosti ili formiranje kulta ličnosti - šta od ta tri znači inicijativa ministra odbrane da u tom ministarstvu i vojnim objektima budu istaknute fortografije predsjednika Aleksandra Vučića?\nDok premijerka nema ništa protiv, drugi pitaju da li u demokratskim državama ima potrebe da se gaji bilo kakav kult.\nPosljednji put kada se kult države jačao fotografijom predsjednika bio je period vlasti Slobodana Miloševića, kog je sadašnji ministar odbrane Srbije - Aleksandar Vulin poštovao gotovo jednako kao i današnjeg predsjednika te zemlje, Vučića.\nMeđutim, tvrdi da to nema veze sa ličnim simpatijama.\n"Nemojte to posmatrati kroz predsednika koji vam se dopada, a koji vam se ne dopada, posmatrajte isključivo kroz Ustav, da uspostavimo kult države Srbije", rekao je Vulin.\nNi predsjednici Vlade Srbije ne bi smetalo kada bi predsjednikovu fotografiju ugledala u državnim institucijama.\n"Mislim da treba da se nastavi jačanje kulta nacionalnih simbola i grba i zastave, mislim da nam je to falilo u prošlosti, tako da nemam ništa protiv da se slike predsednika stavljaju u državnim institucijama", kaže premijerka Srbije Ana Brnabić.\nMinistra prosvete Šarčeviča fotografije predsjednika asociraju na mladost, ali smatra da đaci ipak treba da gledaju nekog drugog.\n"Ja kad sam služio vojsku bila je Titova vojska u to vrijeme, a sad da li će biti slike aktuelnog predsednika - to je zakon regulisao. Sad, vaše pitanje je vjerovatno da li je to degutantno ili nešto treće", upitao je ministar prosvete.\nŠarčević: Pa, u školama je normalnije da budu slike prosvetnih velikana Vuka, Njegoša....\nZa psihologa Žarka Trebješanina odluka o postavljanju fotografija nije primjerena. Kaže da je riječ o pokušaju ministra odbrane da pokaže lojalnost predsedniku, a da je posebno sporno njegovo objašnjenje da je riječ o jačanju kulta države.\n"Kult podrazumijeva obožavanje, divljenje. Takav kult mogu da njeguju države staljinističkog tipa, u jednoj demokratskoj državi ne vidim potrebu da se njeguje kult države", objašnjava profesor Trebješanin.\nI dok se ministri pozivaju na Ustav u kom se kaže da predsednik izražava državno jedinstvo, Zakon o vojsci kaže da pripadnici vojske ne smiju da ističu politička obilježja, a aktuelni šef države je i predsednik političke stranke.


Pep nahvalio štopera Kolarova - Sportske.net\nPep nahvalio štopera Kolarova\nPep Gvardiola je bio oduševljen izdanjem Aleksandra Kolarova u meču sa Sanderlendom.\nHartovo vreme je isteklo, koje su opcije za "ražalovanog" golmana?Stiže golman na "Etihad" ali ne iz Portugalije već iz Španije!Hart u nevolji, stiže prvak Evrope na "Etihad"!Pep zavodi red, šut-karta za dvojicu "skupocenih"!PL - Pep strepeo na debiju, penal i autogol presudili Sanderlendu\nMančester siti je uspeo da savlada Sanderlend na otvaranju sezone sa 2:1, a igrao je i srpski reprezentativac Aleksandar Kolarov.\nIpak, nije mu bila dodeljena uloga na koju je navikao, a to je uloga levog beka, već je igrao štopera u paru sa Džonom Stonsom, pošto su Kompani, Mangala i Otamendi van stroja.\n"Njegova igra na poziciji štopera je jedna od najboljih koje sam gledao", rekao je Pep Gvardiola.\n"Dobio je sve duele kada su u pitanju duge lopte, pasovi su mu bili sjajni, bio je izuzetno jak. Ne samo protiv Sanderlenda, i na pripremama je bio sjajan", rekao je nekadašnji trener Bajerna i Barselone.\nMančester siti igra ove nedelje u kvalifikacijama za Ligu šampiona protiv rumunske Steaue, a u tim bi trebalo da se vrati Otamendi.


Koji pasoš je najjači na svetu? - Domino Magazin\nNaslovna Život Gradski život Koji pasoš je najjači na svetu?\nKoji pasoš je najjači na svetu?\nJapan je zauzeo prvo mesto na listi “najmoćnijih pasoša”, čime je potisnuo Singapur, a i pasoš Srbije je napredovao na 36. mesto liste firme “Henli end partners”.\nTa firma rangira pasoše po tome koliko zemalja nosioci pasoša mogu da posete bez vize.\nDržavljani Japana mogu da bez viza putuju u 189 od 218 država, od nedavno i u Uzbekistan, dok državljani Singapura i Nemačke mogu da posete 188, te su njihovi pasoši na drugom mestu. Istraživanje ukazuje na rast mogućnosti za putovanje bez viza u zemlje Azije, zahvaljujući sporazumima potpisanim ove godine.\nNa trećem mestu su Finska, Francuska, Italija, Južna Koreja, Španija i Švedska, čiji državljani mogu da bez viza posete 187 država.\nNosioci pasoša Češke mogu da putuju u 182 države, državljani Mađarske i Slovenije u 180.\nDržavljani Srbije mogu da putuju bez viza u 130 zemalja, čime je Srbija, kako je navedeno, napredovala za jedno mesto i sada je 36.\nHrvatska je na 16. mestu s mogućnosti putovanja bez viza u 169 zemalja, Makedonija na 41. mestu sa 125, Crna Gora je 43. na listi sa 123 zemlje u koje je moguće putovati bez viza, a Bosna i Hercegovina je 47. s mogućnošću putovanja bez vita u 118 država.\nU izveštaju je navedeno da su Ujedinjeni Arapski Emirati najbrže napredovali i da se na novoj listi nalaze na 23. mestu, što je napredak za 38 mesta od 2008. godine.\nMeđu najlošije rangiranim su Avganistan i Irak, pošto nosiocima njihovih pasoša vize nisu potrebne za putoanje u svega 30 država, a građanima Sirije i Somalije za 32 države.\nMeđu državama koje su u prvom tromesečju 2018. za najviše mesta napredovale na listi su Gruzija (ulazak bez viza moguć u 111 zemalja), Ukrajina (128), Kina (70 zemalja) i Indonezija (71 država). U izveštaju piše i da Kinezi putuju sve češće i da u velikoj meri pomažu ekonomiju zemalja koje posećuju, te sve više država nastoji da im olakša dolazak u posetu. n1\nPrethodni članakKo je vrela devojka srpskog golmana?\nSledeći članak3 sredstva protiv komaraca (koja ne rade)


Ukoliko nemate akt o proceni rizika, kazne mogu biti do pola miliona dinara | SecuritySEE.com\nNaslovna Sistemi bezbednosti Procena rizika Ukoliko nemate akt o proceni rizika, kazne mogu biti do pola miliona...\nUkoliko nemate akt o proceni rizika, kazne mogu biti do pola miliona dinara\nPrema Zakonu o privatnom obezbeđenju objekti poput velikih tržnih centara, autobuskih stanica, fabrika, sportskih dvorana i hala, ali i objekti vodoprivrede, energetike i saobraćaja, do 16. decembra moraju da urade obaveznu procenu rizika. Bez ovog značajnog dokumenta, kazne mogu biti i od 500.000 dinara\nPoslovima procene rizika, projektovanja i planiranja mogu po Zakonu o privatnom obezbeđenju da se bave isključivo kompanije i pojedinci sa licencom Ministarstva unutrašnjih poslova, naglašava Slobodan Maksimović predsednik Grupacije za tehničku zaštitu Udruženja za privatno obezbeđenje Privredne komore Srbije.\nKako se u masi prepozna sumnjivi paket ili sumnjivo ponašanje u nekom javnom objektu, to je pitanje procene rizika. Za takvu procenu potrebno je imati kvalifikovano obezbeđenje, a po novom Zakonu o privatnom obezbeđenju, ta kvalifikacija se ne priznaje ako je ne prati elaborat koji je napisao licencirani stručnjak za procenu rizika.\nZoran Keković sa Fakulteta bezbednosti objašnjava da su procene rizika do sada radili samozvani eksperti, ali očekuje da će se ovo promeniti. Prema njegovim rečima, rizik se ne može isključiti, ali se može smanjiti, a procena je prvi korak na tom putu.\nDo sada je to bilo prepušteno pojedincima, samozvanim ekspertima koji su na svoju ruku procenjivali rizike a to se odražavalo na stepen bezbednosti. Sama činjenica da će procena rizika da definiše određeni nivo bezbednosti podrazumeva određeno opravdano ulaganje u bezbednost, a preko tog je ekonomski neopravdano, objašnjava Keković.\nDokument ima pre svega preventivnu ulogu. U njemu su pobrojani rizici i opasnosti, ali i mere čija će primena umanjiti posledice vanredne situacije ili štetnog događaja. Za nepoštovanje odredbi ovog Zakona, zaprećene kazne su od 50.000 do 500.000 dinara, a njegovu primenu kontrolisaće MUP.\nKazna je za pravno lice prekršajna u iznosu od 50.000 do 500.000 dinara ukoliko nema ovaj akt o proceni rizika ili ukoliko ga ne ažurira jednom u tri godine. Cilj ministarstva je da se Zakon o privatnom obezbeđenju u punoj meri primeni i da preventivno delujemo u tom smeru, a ne represivna svrha, objašnjava Nataša Ignjatović iz MUP-a.\nTreba naglasiti da je važno istaći razliku — procena rizika u zaštiti lica, imovine i poslovanja ne potpada pod isti zakon i nije isti pojam kao i procena rizika u zaštiti bezbednosti i zdravlja na radu.\nPrethodni članakViše od polovine malih i srednjih preduzeća smatra da nije ugroženo nijednom bezbednosnom pretnjom\nSledeći članakKompleksne mere bezbednosti tokom Mundijala: „Dođi, i uveri se sam!“


Više od 15.000 Bosanaca i Hercegovaca u Njemačkoj prima pomoć za nezaposlene - mojusk.ba\nPo broju dugotrajno nezaposlenih iz zemalja zapadnog Balkana prednjače državljani Srbije s 54.000 primatelja, iza kojih slijede građani Kosova (27.000).\nIz Bosne i Hercegovine ukupno je 15.636 dugotrajno nezaposlenih osoba koje primaju finansijsku pomoć za dugotrajno nezaposlene. Dugotrajno nezaposleni s bh. pasošom čine nešto manje od 0,3 posto u ukupnom broju od gotovo šest miliona primatelja pomoći u Njemačkoj, saopćila je Agencija za rad na upit Hine. Pomoć za dugotrajno nezaposlene iznosi 416 eura, a uz to još treba dodati i finansijsku pomoć za stanovanje te dječji doplatak.\nNjemačka je nedavno za građane Evropske unije promijenila zakon o primanju podrške za nezaposlene na koju sada pojedinac stiče pravo tek nakon pet godina boravka u Njemačkoj.


Kostolčanke ubedljive | Sportska organizacija PARTIZAN Kostolac\nA program / Novosti / Rezultati / Ženska sportska gimnastika\nU drugom kolu Gimnastičke lige Srbije gimnastičarke „Partizana“ su u kategoriji predselekcije zauzele treće mesto, iza prvoplasirane ekipe GK „Beograd“ i drugoplasiranog subotičkog „Spartaka“. Konkurencija je bila izuzetno jaka u ovom kolu, koje je odigrano u Kostolcu 27.oktobra, kada su se gimanstičarke „Partizana“ takmičile sa ekipama iz Niša, Beograda, Novog Sada, Sremske Mitrovice, Subotice, Kruševca, Požarevca i Sevojna. U pojedinačnom plasmanu najbolje rezultate ostvarile su Kostolčanke Iva Krstanoska, zauzevši peto mesto i Ljubica Todorović, koja je bila šesta.\nU ukupnom plasamanu, sabirajući rezultate iz dva kola, ekipa SO „Partizan“ je ekipni prvak Gimnastičke lige Srbije, drugoplasirani je „Spartak“ iz Subotice, dok je treće mesto ovog puta pripalo GK „Beograd“. Najbolje u pojedinačnoj kategoriji bile su Nađa Simonović iz Beograda, osvojivši prvo mestu, dok je drugo i treće mesto pripalo Kostolčankama, Ivi Krstanoskoj i Ljubici Todorović.\nJedina predstavnica SO „Partizan“ u kategoriji prve selekcije bila je Itana Krstanoska, koja je u drugom kolu Lige osvojila drugo mesto. Iz dva kola, u sveukupnom plasmanu osvojila je takođe drugo mesto i plasirala se na finale u svim spravama u Novom Sadu.


Banca Intesa uvela novi štedni model\nBanca Intesa obogatila je ponudu depozitnih proizvoda uvođenjem novog štednog modela – Mesec po mesec štednja. U pitanju je vid oročene štednje koji uključuje redovne mesečne uplate u iznosu za koji se klijent opredeli, prema sopstvenim finansijskim mogućnostima.\nŠtednja po modelu Mesec po mesec štednja omogućena je svim građanima, bez obzira da li su klijenti Banca Intesa ili neke druge banke, u dinarima i evrima. Minimalan iznos redovne mesečne uplate iznosi 2.000 dinara odnosno 20 evra, a građani imaju mogućnost da u toku perioda oročenja povećaju visinu ugovorenog mesečnog depozita. Dinarski vid štednje obuhvata maksimalan period oročenja do 12 meseci dok se depoziti u evrima mogu oročiti na rokove do 60 meseci.\nPored modela Mesec po mesec štednja, ponuda štednih proizvoda Banke uključuje klasične dinarsku i deviznu štednju, stepenastu Skala štednju, Rentnu i dečiju Bambino štednju.


Opština ne objavljuje rezultate konkursa, preduzetnici sumnjaju na nameštanje | Bujanovačke\nPočetna EKONOMIJA Opština ne objavljuje rezultate konkursa, preduzetnici sumnjaju na nameštanje\nBujanovačke22. sep 2021.EKONOMIJA, NASLOVNA0\nBujanovac, 22. septembar 2021. Kojim firmama i preduzetnicima će se raspodeliti 12 miliona dinara iz budžeta Opštine Bujanovac na ime subvencija za preduzetnike još uvek nije poznato, iako je krajnji rok za odluku komisije koja vrednuje projekte istekao još 28. avgusta.\nKako nezvanično saznaju Bujanovačke, komisija je pojedincima omogućila da dopunjuju svoje prijave, što je u suprotnosti sa konkursom u kojem se jasno navodi da će se „razmatrati samo kompletne i blagovremeno podnete prijave“.\nU konkursu se nigde ne pominje dodatno vreme za kompletiranje prijava, a upravo je to, kako saznajemo, razlog za probijanje rokova.\nPreduzetnici koji su blagovremeno podneli validne prijave otvoreno sumnjaju da je u toku nameštanje konkursa.\n-Komisija je probila rok koji je imala za odluku o dodeli subvencija za skoro mesec dana. Čuli smo i da nekima dozvoljavaju da dopune prijave. Sve ukazuje da će deliti novac kako njima odgovara, odnosno kome oni žele – kaže vlasnik jedne firme, čije je ime poznato redakciji, jer, kako nam je rekao, neće da “rizikuje i tu malu šansu koja još uvek postoji”.\nNa pitanje zašto se kasni, predsednik komisije Agon Islami nam je odgovorio da će se javiti za nekoliko minuta, ali se to nije desilo ni nakon 2 sata.\nNačelnik Opštinske uprave Nasim Redžepi je odbio poziv Bujanovačkih.\nKonkurs je inače raspisan 28. jula, a rok za prijavljivanje je istekao 13. avgusta.\nPo pravilima konkursa, odluka o dodeli subvencija je trebalo da bude doneta u roku od 15 dana od isteka vremena za prijavljivanje.\nKako su ranije objavile Bujanovačke, podneto je 155 prijava.\nOd ukupno 12 miliona dinara, 6 miliona treba da se podeli već postojećim firmama, sa maksimalnim pojedinačnim iznosom od 300.000 dinara.\nDrugih 6 miliona su namenjeni kao podsticaj za početak poslovanja, takozvani start up, sa maksimalnim iznosom od 250.000 dinara po prijavi.\nPrevious PostI Bujanovčani žele da im država kupi kuću na selu Next PostKamberi: Da istrpimo, da bi se Srbija urazumila


Partizan - Tri pobede u 10 dana, malo li je? - Sportske.net\nPartizan - Tri pobede u 10 dana, malo li je?\nNovi trener Partizana Zoran Milinković ima dosta razloga za zadovoljstvo učinkom crno-belih u prve tri utakmice pod njegovim vođstvom.\nTrener Partizana Zoran Milinković rekao je da je zadovoljan igrom svojih fudbalera i pobedom protiv OFK Beograda, uprkos tome što je u pojedinim trenucima bio vidljiv umor zbog zgusnutog rasporeda.\n"Ovo je bila naša treća utakmica u 10 dana i u pojedinim trenucima se osećao umor. Bilo je oscilacija, ali smo iznad svega pokazali da možemo da igramo pod pritiskom. Igrači su to izneli i pobedili i ja im čestitam", rekao je Milinković televiziji Arena.\n"Nije bilo ni malo lako. Za nas je najvažnije da smo pobedili. Verujemo da naša igra, korak po korak, može da ide gore. Zaista smo zadovoljni, tri pobede za 10 dana nije mala stvar. Treba da se dobro odmorimo za utakmicu protiv Mladosti u subotu...pobedimo i sa ovom prednošću uđemo u derbi", rekao je Milinković.\nTrener Partizana objasnio je da je pritisak posledica želje da se zadrži prednost od pet bodova u odnosu na Crvenu zvezdu, ali da je tim uspeo da se izbori sa tim.\nCrno-beli su postigli dva gola posle velikih grešaka odbrane OFK Beograda.\n"Greške su sastavni deo fudbala, a mi smo svoje prilike dobro iskoristili. Bilo je dobrih stvari u igri, pored oscilacija", rekao je Milinković.


Postpandemijski oporavak prekinut ratom, BiH suočena s novim ekonomskim izazovima\nŠest zemalja zapadnog Balkana suočava se sa novim ekonomskim izazovima uprkos neočekivano snažnom oporavku od recesije izazvane pandemijom COVID-19, navedeno je u najnovijem Redovnom ekonomskom izvještaju za Zapadni Balkan.\nMeđutim, očekuje se usporavanje rasta ekonomske aktivnosti u 2022. godini na 2,7 procenta, kako rat u Ukrajini bude utjecao na trgovinsku razmjenu i dodatno povećao cijene energije i hrane.\n– Neizvjesnost i uticaji rata u Ukrajini pojačavaju potrebu da vlasti u Bosni i Hercegovini ubrzaju strukturne reforme i vode obazrivu fiskalnu politiku kako bi ublažili povećane rizike, uz istovremeno nastojanje da kreiraju ekonomske prilike za svoje građane i postignu otporan oporavak nakon pandemije COVID-19 – kazao je šef Ureda Svjetske banke za Bosnu i Hercegovinu i Crnu Goru Christopher Sheldon.\nMeđutim, postpandemijski oporavak prekinut je početkom rata u Ukrajini, čije se posljedice osjećaju širom ovog regiona. Prema sadašnjim projekcijama, u 2022. godini stopa rasta na Zapadnom Balkanu iznosit će 3,1 procenta.\n– Uprkos snažnom oporavku od pandemije, Zapadni Balkan se sada suočava sa novim izazovima čiji utjecaj dodatno otežava rat u Ukrajini, a među njima su rast cijena energije i hrane, visoka inflacija i usporavanje trgovinske razmjene i investicija – kazala je direktorica Svjetske banke za zapadni Balkan Linda Van Gelder.\nU kontekstu energetske krize u Evropi, u izvještaju se predstavlja i procjena osetljivosti zemalja zapadnog Balkana na udare izazvane rastom cijena energije, mjera koje države usvajaju radi ublažavanja njihovog utjecaja i mogućih efekata krize na buduću zelenu energetsku tranziciju.


Novi izveštaj Balkanske grupe o politikama „Reforma javne uprave na Kosovu: Stalni napori za njen uspeh”pruža detaljnu analizu višedecenijskog putovanja Kosova kroz reformu javne uprave, procesa koji je zaglibio u političkim borbama i pravosudnim izazovima od samog početaka do...\nNovi članak o politikama „Žene u politici“ pruža dubinsku analizu potrebe za integrisanjem rodne perspektive kao svestrane karakteristike u promeni politika. Naglašava se potreba za rodnim budžetiranjem u svim oblastima i učešće žena u javnim konsultacijama. U članku se...\n14. april 2020. – Novi izveštaj o politikama Balkanske grupe o Poslovniku o radu Skupština Kosova pokriva ključne aspekte, ali pretežno zanemarenih pitanja koja su doprinela da Skupština Kosova zakaže u svojoj misiji. Izveštaj otkriva kako su neprecizne definicije,...\nOva publikacija predstavlja zbirku članaka o koristima sporazuma koji su proistekli iz tehničkog dijaloga između Kosova i Srbije, kojim je posredovala Evropska unija. U člancima se iznosi uticaj sporazuma na život građana, kao i dostignuća tehničkog dijaloga u normalizaciji...\nKosovo 2020: Pozamašna agenda za vladu\nIzveštaj, Kosovo 2020: Pozamašna agenda za novu vladu iznosi ključne prioritete politika za buduću vladu kroz sektorski pregled. Ispituju se potrebe za ključnim reformama u oblastima veličine i strukture kabineta, javne uprave, ERA i SSP-a, dijaloga sa Srbijom, spoljnih poslova, pravde,...\nKosovo 2019: Izbegavanje Krize Posle Izbora – Putovanje od Sertifikovanja do Inauguracije\nNajnoviji članak balkanske grupe „Kosovo 2019: Izbegavanje post-izborne krize – mapa puta od sertifikacije do inauguracije“ opisuje postupak i pravne korake od potvrđivanja rezultata do glasanja vlade; grafika ilustruje ovaj put. Takođe objašnjava uloge koje svaka institucija mora igrati...\nDecenija nakon EULEX-a: Novi Pristup Poboljšanju Vladavine Prava na Kosovu\nNovi izveštaj Balkanske grupe ispituje nasleđe EULEX-a, najveće ikada civilne misije u okviru evropske bezbednosne i odbrambene politike. Pored toga, izveštaj istražuje trenutno stanje vladavine prava na Kosovu. Dok EU priprema novu ključnu inicijativu, trebalo bi izvući ozbiljne pouke...\nPravosuđe na Kosovu: Administracija u Stanju Rastrojstva\nNovi izveštaj Balkanske grupe o vladavini prava na Kosovu otkriva neorganizovano pravosuđe koje se opire reformi. Ovaj izveštaj zaključuje da je sistem spor, neefikasan i da ima poteškoća u zadržavanju nezavisnosti. Izveštaj takođe daje pregled vladavine prava na Kosovu,...


“Muhabet s Razom” razbija tabue: Desetine hiljada žena prati rad i objave Razije Čolaković – Cazin.BA\nPočetna/Svijet / Zanimljivosti/“Muhabet s Razom” razbija tabue: Desetine hiljada žena prati rad i objave Razije Čolaković\nbella 18 Novembra, 2019\n“Razgovaramo bez uvijanja i bez uljepšavanja svakodnevnice, jednostavnim jezikom, ponekad i arhaičnim ili u slengu, ali je najvažnije da se sve to ljudima dopada i da žele Razu u svom životu. Za tri godine, koliko stranica postoji, na njoj se okupilo oko 130.000 fanova, a definitivno ih je kroz različite periode prošlo mnogo više. To je veliki broj za naše jezičko područje i na tu činjenicu sam veoma ponosna. Lagane teme, neopterećenost bilo čime, mnogo humora, pomalo sarkazma i iskrenost – sve u paketu na Muhabetu s Razom”, kazala nam je na početku razgovora Razija Čolaković.\nMuhabet s Razom Razija Colakovic\n'Pad zapada odvija se puno brže od očekivanog. Ovo je bogohuljenje i povod za rat'\nNemirna noć u Beogradu: Ovako u Srbiji policija brutalno tuče narod


Vesti online / Vesti / Srbija / Punom brzinom kroz Grdelicu\nPunom brzinom kroz Grdelicu\nPredsednik Srbije Aleksandar Vučić je prilikom posete Pčinjskom okrugu, gde je kampanju Budućnost Srbije počeo obilaskom Koridora 10 u Grdeličkoj klisuri, izjavio da je ponosan što naša zemlja pokazuje da može da gradi najmodernije auto-puteve i najzahtevnije objekte. Predsednik je preneo da ga nadležni uveravaju da će u maju da bude veliko otvaranje auto-puta u Grdeličkoj klisuri.\nDobrodošlica: Doček predsednika na jugu Srbije\n- Radovi na Koridoru 10 su na ponos Srbiji. Uprkos problemima sa prirodom, a Grdelicu je teško savladati, o čemu je i Bizmark govorio, uspevamo. I pre letnje sezone, a uveravaju me da će u maju da bude veliko otvaranje - kazao je Vučić.\nU Vranju je, kako je kazao, naišao na divno gostoprimstvo ljudi i da im na to mora uzvratiti radom.\n- Čini mi se da nigde srpska krv nije tako vrela kao u Pčinjskom ili Jablaničkom okrugu, nigde ne možete takvu toplinu da osetite - rekao je Vučić i dodao da je na trgu u Vranju, gde je govorio, bilo okupljeno 10.000 ljudi.\nU ovom gradu prisustvovao je početku izgradnje 186 stanova za pripadnike službi bezbednosti čija je cena 400 evra po kvadratnom metru.\n- Izgradnjom jeftinih stanova obezbeđuje se da zaposleni u vojsci, policiji i BIA svoju budućnost vežu za jug Srbije - rekao je Vučić i izrazio očekivanje da će, stanovi čiji je glavni izvođač radova turski Tašjapi, biti izgrađeni kvalitetno i pre planirnog roka.\nNajavio da će u celoj Srbiji biti izgrađena 8.022 stana za službe bezbednosti koji će moći da se kupe na kredit sa rokom otplate od 30 godina, pa će rata biti manja od 100 evra.Građanima Vladičinog Hana poručio je da će za njih biti još posla.\n- Planiramo da ovde otvorimo nove fabrike i mislim da će tako i vaš problem biti rešen, jer kad postoji i druga plata u porodici, pa makar ona bila i niska, mnogo je lakše.\nVučić je osim Vladičinog Hana i Vranja, drugog dana posetio Trgovište, Surdulicu i Bujanovac gde je razgovarao sa građanima.\nPredsednik Srbije je najavio da će u okviru kampanje obići svih 29 okruga i više od 100 opština širom Srbije.\nČaj za početak novog dana\nNa Instagram profilu "Budućnost Srbije" objavljeno je da se predsednik u motelu Predejane spremao za drugi dan posete jugu zemlje, uz čaj i mnoštvo papira podvučenih bojama.\n"Šolja čaja za početak novog dana. Predsednik Vučić zahvalio je zaposlenima u motelu Predejane na gostoprimstvu", napisano je na profilu.\nUvozimo radnike iz Turske\n- Zbog toga što nemačka ekonomija "uzima" veliki broj vozača, bagerista i drugih, na ovoj deonici su angažovani vozači iz siromašnijih delova Turske. U narednom periodu ćemo još više pažnje posvetiti razvoju zanatskog sektora u Srbiji i školovanju ovog kadra - rekao je predsednik.


Podele oko Kosova\nPozicija Srbije u pregovorima o budućnosti Kosova danas je znatno bolja. To je i očigledno nakon što specijalni izaslanik Ujedinjenih nacija Marti Ahtisari nije dočekan sa jednoglasnim odobravanjem nakon što je šefovima diplomatija Evropske unije predstavio svoje predloge. U to je uverena predsednica Koordinacionog centra za Kosovo i Metohiju Vlade Srbije i potpredsednica partije premijera Vojislava Koštunice Sanda Raškovic-Ivić, koja podvlači da Evropa stavove menja pre svega zbog sebe:\n„Zemlje EU su počele da uviđaju da je Kosovo presedan na temelju koga će se na isti način rešavati svi više ili manje zamrznuti konflikti. Sada je postalo već očigledno da je ne samo došlo do pucanja u Savetu bezbednosti koji se podelio na jednu stranu na kojoj očigledno stoje Sjedinjene Američke Države i Velika Britanija i na drugu na kojoj stoje Rusija i Kina koje štite teritorijalni integritet, suverenitet država, međunarodno pravo, već je slična situacija i u Kontakt grupi, a evo sad vidimo i u Evropskoj uniji. Važno je i to što će sada EU preuzeti ono što je radio UNMIK.“\nSanda Rašković-Ivić u izjavama u kojima se protivila nezavisnosti Kosova umela je da ide toliko daleko, pa je govorila i da je Kosovo važnije od života. Ona danas ne krije zadovoljstvo zbog pojavljivanja međunarodnih faktora koji su spremni da postave nove uslove kosovskim liderima:\n„Evropska unija tu, znači, nema unison stav. Neke zemlje EU, koje će sigurno poslati neke svoje predstavnike da na Kosovu obavljaju određene funkcije, takođe će izazvati neku vrstu problema za kosovske Albance i za one koji su separatistički orijentisani.“\nJedno je sigurno, nezamisliva je mogućnost potpunog utapanja Kosova u sistem Srbije, ocenio je predsednik Socijaldemokratske unije i bivši vicepremijer Žarko Korać. On je danas član političkog bloka od četiri stranke, jedine koje se ne protive ideji nezavisnog Kosova:\n„Rešenje Kosova će morati da izađe u susret stavovima većine stanovnika Kosova, a to su Albanci. Svakako da će se voditi računa i o stavovima Srbije i naravno mišljenju Rusije i drugih članica Kontakt grupe. Ali ja ne vidim da tu postoje tako dramatične razlike. I kada bi mene sada pitali, moje protivpitanje bi bilo – a kakvo oni predlažu rešenje Kosova? Da li traže da se vrati autonomija, a s tim i jedna masovna oružana pobuna Albanaca na Kosovu? Moram da kažem da u toj računici postoji nešto što je element u svakoj političkoj kalkulaciji, a to je – šta misli većinsko stanovništvo. Možete napraviti kakvu god hoćete soluciju, ali posle svega što se dešavalo na Kosovu u poslednjih 80 godina, uključujući i 1999. godinu – nasilje srpskih oružanih formacija i rat NATO pakta, ko misli da potcenjuje stav većine građana Kosova, dakle Albanaca, teško se vara. Prema tome, ima nečeg malo i kolonijalnog u tom stavu – mi ćemo naći rešenje nezavisno od toga šta 90 i nešto posto građana Kosova misli. Zaštita srpske manjine i kulturnih spomenika na Kosovu je sasvim druga tema.“\nSrpska diplomatija posebno je bila aktivna poslednjih meseci. Saradnik u Evropskom pokretu u Srbiji Jelica Minić stoga kaže kako bi se moralo priznati da je, iz perspetkive Beograda na kosovski problem, postignut uspeh:\n„Ali treba imati u vidu da su, ako hoćete, ruske pretnje i referendumi koji se odigravaju recimo u transdnjestarskom području, zatim Abhaziji, Nagorno Karabahu i tako dalje, to je sve jedan lanac koji bi mogao da se aktivira sa Kosovom. I drugo, zemlje koje su u EU izašle sa takvim stavom, imaju u vidu i neke svoje unutrašnje probleme. To takođe ne znači da Srbija može da preuzme vlast nad Kosovom, to nije realna perspektiva.“\nKosovski zvaničnici izjavili su da ne postoje nikakve zvanične naznake o podeli unutar EU oko kosovskog pitanja. Albanski predstavnici kažu da je Kosovo jedinstven slučaj, i da se mora poštovati volja za nezavisnom državom.\nZemljama koje različito gledaju na budućnost Kosova mora biti jasno da je ono jedinstven slučaj, zbog pravnih razloga, nasilne prošlosti i volje većinskog naroda, izjavili su za Radio Slobodna Evropa predstavnici kosovskih institucija. Portparol Vlade Kosova Uljpijana Ljama kaže da ne postoje zvanične najave o podelama u EU po pitanju Kosova:\n“Nemamo zvaničnu najavu ali smo čuli glasove o nekim razlikama unutar EU u vezi sa kosovskim pitanjem. Ipak ono što EU stalno kaže jeste da je Kosovo jedinstven slučaj i tako će biti tretirano. Mi ne želimo da stavljamo paralelu između Kosova i drugih regiona u svetu.”\nAlijansa za budućnost Kosova, članica vladajuce koalicije, smatra da u Evropskoj uniji postoje rasprave ali je cilj zajednički. Portparol Alijanse Ernest Ljuma kaže za Radio Slobodna Evropa da su debate prihvatljive ali je važan stav koji dominira u zemljama EU o poštovanju volje većine:\n“Diskusije su deo zajedničkog doprinosa ali u EU i SAD postoji ubeđenje da se status Kosova treba rešiti i on treba da bude u skladu sa voljom naroda Kosova, a to je nezavisnost.”\nZvaničnici kažu da je Kosovo jedinstven slučaj. Uljpijana Ljama ističe da je Kosovo sa pravne tačke gledišta bilo deo bivše Jugoslavije, nakon čega je Srbija počela da sprovodi represiju, zatim genocid, čime je zauvek izgubila mogućnost da upravlja Kosovom. Stoga, kaže ona, nema razloga da se Kosovo uporedi sa nekim drugim kriznim područjem u svetu:\n“Srbija je zainteresovana samo za teritoriju i to su sada svi shvatili. Verujemo da će zbog istorije a sada i delovanja kosovskih institucija EU i ostale demokratske zemlje koje poštuju ljudska prava prihvatiti volju dva miliona ljudi.”\nMeđutim, prema rečima Ilijaza Tačija, istoričara iz Prištine, neke evropske zemlje imaju političke i ekonomske razloge da šalju signale kako ne žele da priznaju nezavisnost:\n“Države kao što su Rumunija, Grčka i Španija ako ne službeno onda se preko diplomatskih izvora saznaje da nisu raspoložene oko priznavanja statusa nezavisnosti Kosova. Poznato je da Grčka i Rumunija imaju dobre ekonomske veze sa Srbijom i u ovom slučaju možda one ne žele da oslabe te veze. Što se tiče Španije od prošlih izbora kada je levica došla na vlast oni nisu u dobrom odnosima sa Sjedinjenim Državama i Britanijom pa prema tome njena reakcija bi bila razumljiva tim pre što Španija ima unutrašnje probleme sa Katalonijom.”\nErnest Ljuma podseća da je međunarodna zajednica još od 1999. godine zajednički angažovana na kosovskom pitanju:\n“Pre nekoliko godina NATO i druge međunarodne institucije iako su imale različite stavove dominiralo je mišljenje da je intervencija potrebne za rešenje kosovskog pitanja, zato se nadamo da će se slično desiti i sada, uz poštovanje volje naroda.”


LAJKOVAC 28. SEPTEMBRA DOMAĆIN SUPER KUPA SRBIJE - LAJKOVAC NA DLANU\nZa ljubitelje ženske odbojke u našem kraju ne može se zamisliti uzbudljiviji početak nove klupske sezone od utakmice Super kupa između Železničara, pobednika nacionalnog kupa 2020/21. i Uba – aktuelnog šampiona Srbije. Deveti Super kup se igra u Sportskoj hali Lajkovac u utorak 28. septembra od 19 časova, uz prenos na RTS-2.\nObe ekipe imaju po jedan osvojen trofej, tako da će bolji i raspoloženiji suparnik od utorka uveče biti ponosni vlasnik dva pehara Super kupa. S obzirom na to da je Vizura to učinila pet puta, a Jedinstvo iz Stare Pazove jednom, pobednik će ujedno postati i drugi najbolji tim u kratkoj istoriji ovog takmičenja.\nU poslednjoj proveri, na beogradskom Memorijalnom turniru “Dragan Šakota – Šale”, devojke Železničara su posle velike borbe pobedile Ub sa 3:2, da bi u finalu bile poražene od TENT-a. Pre toga su u jakoj međunarodnoj konkurenciji osvojile Maribor kup, na kojem su učestvovali švajcarski Volero Cirih, mađarski Vašaš i domaćin Nova KMB Branik.\nSve ovo govori da nas u utorak u lajkovačkoj Sportskoj hali očekuje pravi sportski spektakl!


01/08/2019 u 14:52\nInspekcija rada Republike Srpske počela je kontrole subjekata koji rade u poslovnoj zoni “Incela”, potvrđeno nam je u Inspektoratu Republike Srpske.\nRanijom hemijskom analizom zemljišta, koja je obavljena na ukupno 52 lokacije u “Incelu”, na dvadeset i jednoj lokaciji otkriven je piralen u prekoračenim vrijednostima. Na tim lokacijama posluje ukupno šest poduzeća.\nPolicija i nadležno Tužilaštvo utvrđuju da li postoji bilo čija krivična odgovornost zbog zagađenja piralenom u poslovnoj zoni “Incel”. Svi nalazi se daju MUP-u i Tužilaštvu, potvrdio je gradonačelnik Banjaluke Igor Radojičić.\nProvjereva se da li preduzeća provode mjere koje su definisane aktom o procjeni rizika, da li su radnici išli na periodične ljekarske preglede i kada.\nAkcenat je, naravno, na poslodavcima kod kojih je na osnovu analiza utvrđeno povećano prisustvo različitih zagađujućih materija. Inače, na pojedinim lokacijama u poslovnoj zoni “Incel” utvrđeno je da kancerogenog ulja piralen ima čak tri hiljade puta više nego što je dozvoljeno.\nAutor Danijel Lepir\nOznake #incel #piralen #Tužilaštvo


Beta 29. aprila 2016. 14:10\nTrener Real Madrida Zinedin Zidan rekao je danas da će fudbaleri Kristijano Ronaldo i Karim Benzema propustiti predstojeću prvenstvenu utakmicu sa Real Sosijedadom kako bi se pripremili za revanš polufinala Lige šampiona protiv Mančester sitija.\nReal će sutra igrati protiv Real Sosijedada bez dvojice najboljih strelaca i mora da pobedi kako bi ostao u trci za šampionsku titulu. Real je treći na tabeli sa 81 bodom, a Barselona i Atletiko Madrid imaju po bod više.\nRonaldo je propustio prvu polufinalnu utakmicu sa Sitijem u utorak i poslednji prvenstveni meč zbog povrede desne noge. Benzema je u obe utakmice igrao, ali je oba puta izašao iz igre zbog povrede tetive desne noge.\nRevanš utakmica polufinala Lige šampiona izmedju Reala i Mančester sitija igra se u sredu u Madridu.


U nastavku zasjedanja delegati Doma naroda FBiH raspravljali su o o Informaciji o mjerama Vlade Federacije BiH sa pregledom dostavljenih informacija o nabavkama po Zaključku, od 30.4.2020. godine, te Informaciji o radu Federalne uprave civilne zaštite od usvajanja Odluke o proglašenju stanja nesreće uzrokovano pojavom koronavirusa (COVID 19) na području Federacije BiH sa Izvještajem o postupku svih nabavki, a posebno medicinske opreme od 16.3. 2020. godine i dopuna izvještaja o provedenim postupcima javnih nabavki u Federalnoj upravi civilne zaštite.\nDelegati su ukazali da su se niži nivoi nadmetali da oni rade određene stvari, iako smo imali federalne štabove.\n“Vlada po ni jednom zakonu nije trebala verificirati odluke Štaba, ali smo mi to rekli i tražili da to Vlada potvrdi, kako bismo spriječili zloupotrebe. Evo danas vidim da nismo uspjeli”, kaže Milićević.


Održan 17. međunarodni sajam privrede u Brčkom\n17. Međunarodni sajam privrede u Brčkom je održan u periodu od 8. do 10. novembra 2018. godine na lokaciji bivšeg TC Tropik. Organizator ovogodišnjeg sajma je Privredna komora Brčko distrikta, a pod pokroviteljstvom Vlade Brčko distrikta BiH, Vanjskotrgovinske komore BiH, Antunović d.o.o., Bimal, d.d. Brčko i drugih privrednika.\nBrčanski sajam predstavlja jedan od najznačajnijih privrednih događaja na našim prostorima, što potvrđuje višegodišnji kontinuitet – tradicija održavanja sajma, rezultati uspjeha, veliki broj izlagača kako domaćih tako i stranih. Na ovogodišnjem sajmu svoju ponudu predstavilo je preko 150 izlagača, a fokus ovogodišnjeg sajma u Brčkom bili su ljudski resursi koji zbog odlaska u inostranstvu ugrožavaju poslodavce.\nSajam je izložbeno – prodajnog karaktera, a posjetioci su imali priliku da se upoznaju sa raznovrsnom ponudom na sajmu.\nNa poziv Privredne komore distrikta Brčko, na ovogodišnji sajam učešće je uzela Turistička organizacija grada Prijedora sa promotivnim materijom, dok se radionica “Minimo” iz Prijedora predstavila sa rukotovorinama i suvenirima.


Naslovnica NAJNOVIJE Politika Održana redovna sednica štaba za vanredne situacije u Prijepolju\nU Opštini je održana sednica Štaba za vanredne situacije, na kojoj su doneti zaključci i usvojeni izveštaji preduzeća, akcije, analize i inicijative usmerene na kvalitetu života građana i postupci tokom zimske sezone. Sednicom je presedavao predsednik opštine Dragoljub Zindović.\nPosle usvajanja Izvoda iz zapisnika predhodnih sednica , načelnik Odeljenja za VS u Prijepoljuje upoznao je prisutne sa predlogom Organa uprave za donošenje procene ugroženosti od katastrofa i plana zaštite i spasavanja. Razmotren je plan zimske službe za 2019/2020 godinu kao i njihova spremnost za realizaciju poverenih poslova.Bilo je reči o Budžetskim sredstvima za rad Štaba za vanredne situacije opštine Prijepolje za 2020.godinu.\nRazmotren je izveštaj o vodotokovima na teritoriji opštini Prijepolje i preduzete preventivne i operativne mere na zaštiti ugroženih deonica od eventualnih poplava u nastupajućem periodu. Takođe su promenjeni članovi štaba za vanredne situacije usled promena u rukovodstvu . Belmir Mujazinović je zamenio Sabiru Hodžić kao novi načelnik opštinske uprave,a Slaviša Puzović je umesto Borka Golubovića kao novi rukovodilac Elektrodistribucije i Sanela Zildžović je umesto Zijada Khaleda rukovodilac odeljenja za investicije.\nNaloženo je JP Putevi Srbija da ostvare uvid nad stanjem zaštitne ograde na mostu preko reke Lim kod železničke stanice u Prijepolju jer predstavlja opasnost za bezbednost učesnika u saobraćaju.


Investitori veruju u političku stabilnost potencijalne vlade Nove demokratije\nBy Zacharias Petrou / Објављено на: May 28, 2019\nDok se Grčka priprema za ulazak u predizborni period od mjesec dana, a vladajuća SIRIZA pokušava izbeći još jedan ponižavajući izborni poraz glavnoj opoziciji, ovaj put na opštim izborima, čini se da investitori veruju u ekonomski oporavak zemlje i buduću političku stabilnost.\nPremijer Alekis Tsipras je u ponedjeljak pozvao svoju partiju SIRIZA da se pregrupiše i pokuša osvojiti glasače nakon što je izgubila izbore za Evropski parlament za 9,5 bodova, međutim, pobeda Nove demokratije sada se čini najverojatnijim scenarijem. Očekuje se da će izbori biti održani 30. juna ili 7. jula.\nGrčko tržište dionica zabeležilo je u ponedjeljak veliki rast, pri čemu je generalni indeksa porastao za 6 posto, na 776,60 bodova, a rastu i dionice velikih dioničara. Najznačajnije je da su akcije banaka porasle za 11,84 odsto. U međuvremenu, dobit referentnih 10-godišnjih grčkih obveznica takođe je pao na 3% u ponedeljak, iako privremeno.\nAnalitičari ističu da su rezultati berze u ponedeljak dokaz poverenja koje investitori pokazuju za mogućnost formiranja desničarske vlade Nove demokratije, koju predvodi Kiriacos Mitsotakis.\nKonzervativni političar se obavezao da će smanjiti poreze i pokušati ponovo pregovarati o primarnom višku od 3,5% koji je Cipras dogovorio sa grčkim međunarodnim kreditorima. Prema analizama, investitori sada očekuju da Mitsotakis oformi samostalnu vladu – čime će eliminisati političke turbulencije – i pokušati da privuče investicije u Grčku kroz politike koje će potaknuti rast.\nLokalni izveštaji ukazuju da će grčki partneri iz evrozone upozoriti vladu na sastanku Evrogrupe idućeg meseca da ne zspostavlja napore na ekonomskom oporavku. Grčki kreditori su, prema izveštajima, zabrinuti zbog toga što bi nedavna nova socijalna davanja, koja je objavila Tsiprasova administracija, mogli ostaviti rupu u budžetu.\nMeđutim, smatra se da će Mitsotakisova administracija biti u velikoj meri proreformna, ali će ipak tražiti bolje uslove u eri nakon finansijskog spašavanja u pogledu oblikovanja ekonomske politike./ibna


Neočekivana situacija odigrala se na sceni Narodnog pozorišta u Užicu, kada je doktorka iz publike izašla na binu misleći da treba da ukaže pomoć Slobodi Mićalović, koja je glumila da umire.\nSve se odigralo na predstavi "Lorencačo", u okviru druge takmičarke večeri Jugoslovenskog pozorišnog festivala.\nNaime, u jednoj sceni glumica Sloboda Mićalović maše rukama kao da joj nije dobro, pada, a prihvata je glumac Branislav Lečić. Ona uporno viče:"Otvorite vrata!", a zatim prilaze i drugi glumci iza scene i zabrinuto deluju.\nU tom momentu, publika se zabrinula i neki od njih ustali su i počeli da viču: "Nije joj stvarno dobro! Pomozite joj!", prenosi "Kurir".\nKako navodi pomenuti list, na scenu je zatim iz publike izašla dr Mira Gavrić, načelnica neurologije u užičkoj bolnici, koja je želela da pomogne Slobodi, dok je dr Bogdan Damnjanović iz zadnjih redova stigao do pola sale.\nTada je jedan od glumaca zagrlio doktorku i pokazao joj kako sa mobilnog telefona čita tekst. Tek tada su doktori i zabrinuti Užičani iz publike shvatili da je to sve deo predstave.\nDRAMA DRMA SRBIJU Sloboda Mićalović je pala na bini, publika šokirana, a ona kaže: "LJUDE POSLE SVEGA GRIZE SAVEST"\nVoditeljka "Pinka" Dajana Paunović otvorila je dušu na temu razlike u godinama između žene i muškarca, pa istakla da li je izgubila veru u ljubav.\nPoznata srpska jutjuberka i blogerka Zorana Jovanović Zorannah odnedavno je počela da prodaje skoro sve što ima u svom cipelarniku i ormaru.\nNekadašnja predstavnica Srbije na "Evroviziji" i članica grupe "Hurricane", koja se proslavila pesmom "Favorito", u novom spotu pomenutog benda zaigrala je na kartu seksepila, a muškarcima "nije dobro" zbog ovakvog izdanja atraktivne Sanje Vučić!\nBora Drljača oporavlja se nakon hitne operacije debelog creva, a veliku podršku pruža mu truidesetak godina mlađa pevačica Svetlana Tomić, koja se predstalja u javnosti kao Mala Cana.\nPoznata glumica i voditeljka Nina Seničar porodila se pre četiri dana, a sada je odlučila da sa svima podeli srećnu vest.\nVesna Trivalić novo je pojačanje popularne serije "Senke nad Balkanom" čija je durga sezona počela da se emituje sinoć na televiziji "Nova S". Serija je ispunuila očekivanja gledalaca - osim novih velikih glumačkih veličina, stižu u veliki zapleti potkrepljeni istorijskim činjenicama. A Vesna kao Vesna malo je, i to žargonski, reći - oduvala.\nVoditelj ružičaste televizije Predrag Sarapa do sada je u jutarnjem programu “Pinka“ ugostio brojne javne ličnosti, a za “TV magazin“ otkriva da ima neostvarene želje na kojima radi, poput intervjuisanja čuvenog američkog režisera.\nPevačica Vesna Zmijanac poseduje veliko imanje na Bukulji, gde odlazi kad god poželi da pobegne od gradske gužve.


Hoćeš na koncert? Dokaži da si vakcinisan ili donesi negativan test\nDa li se vidi svetlo na kraju tunela za koncertnu industriju?/FOTO: Marc Olivier Paquin (UNSPLASH)\nGigant za organizaciju koncerata i događaja Ticketmaster, koji posluje u okviru Live Nationa, planira da u 2021. godini vrati koncerte u svoju ponudu, ali pod posebnim uslovima.\nOva kompanija će, naime, zahtevati od posetilaca dokaz da su vakcinisani ili da imaju kod sebe negativan test na korona virus ne stariji od 72 sata.\nTicketmaster je već ranije planirao organizaciju bezbednih koncerata, ali vest da je Pfizer napravio vakcinu čija je efikasnost 90 odsto učinila je da ova koncertna kompanija u središte svojih planova stavi upravo ovu informaciju.\nKako će ovo izgledati u praksi i kako će tehnički biti izveden ovakav poduhvat, tek treba da se vidi.\nPrema ideji Ticketmastera, nakon što neko primi vakcinu ili se testira na koronu i dobije negativan test, medicinske ustanove bi trebalo da šalju podatke trećim kompanijama, koje bi ih prosleđivale na aplikaciju Ticketmastera.\nTa informacija na aplikaciji bi zapravo bila korišćena kao ulaznica za događaj.\nSvi podaci bi, kako navode u Ticketmasteru, bili enkriptovani i sigurni, u skladu sa zakonom.\nNaravno, ovaj koncept otvara dosta tema o zaštiti podataka o ličnosti i njihovoj eventualnoj zloupotrebi.\nDa li smo spremni da neko ima uvid u bilo koje naše medicinske podatke samo da bismo prisustvovali koncertu?\nSa rezultatom testa na kovid 19 to još i nije problem, taj koncept smo već bili prinuđeni da koristimo prilikom letovanja i putovanja generalno.\nNo, uvid u našu vakcinalnu istoriju je već potpuno druga stvar.\nIako se sada o ovom konceptu govori u Americi, imajmo u vidu da je krovna kompanija Ticketmastera kompanija Live Nation, koja posluje i kod nas, te ćemo tokom naredne godine i mi morati da razmislimo koliko daleko smo spremni da idemo da bismo posetili koncert ili festival.\nDa li je drami oko benda FEAR FACTORY došao kraj?\nGitarista DEFTONES-a je ravnozemljaš i antivakser, a pandemiju smatra prevarom


NAJAVA DOGAĐAJA: Predstavljanje Četvrtog izveštaja o sprovođenju Nacionalne strategije za procesuiranje ratnih zločina - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Vesti/NAJAVA DOGAĐAJA: Predstavljanje Četvrtog izveštaja o sprovođenju Nacionalne strategije za procesuiranje ratnih zločina\nFond za humanitarno pravo (FHP) će u sredu, 24. jula 2019. godine, u Velikoj sali Medija centra Beograda (Terazije 3, II sprat), sa početkom u 12:00 časova, predstaviti Četvrti izveštaj o sprovođenju Nacionalne strategije za procesuiranje ratnih zločina.\nČetvrti po redu izveštaj FHP-a o sprovođenju Nacionalne strategije za procesuiranje ratnih zločina (Izveštaj) pruža pregled sprovođenja aktivnosti u periodu od 1. decembra 2018. godine, zaključno sa 1. junom 2019. godine, u osam oblasti koje pokriva Nacionalna strategija. Izveštaj ukazuje na ključne nedostatke i identifikuje preporuke za unapređenje stanja u ovim oblastima.\nPosted On 28th September 2017 ~ Comments Off on Studentska poseta FHP-u\nU četvrtak, 28. septembra 2017. godine, Fond za humanitarno pravo (FHP) su posetili studenti Škole za međunarodni trening (School for International Training - SIT). Polaznici\nPosted On 13th September 2013 ~ Comments Off on Omladinski ambasadori pomirenja u poseti FHP\nU četvrtak, 12.9.2013. godine Fond za humanitarno pravo posetili su studenti iz Bosne i Hercegovine, Srbije, Makedonije i sa Kosova koji se u okviru programa


Karnevalski susret narodne muzike u Bačkoj Topoli\nNa drugom Karnevalskom susretu narodne muzike, u nedelju uveče, u Mađarskom kulturnom centru “Kodalj Zoltan” u Bačkoj Topoli, akcenat je bio na predstavljanju tipičnog govora i intelektualne baštine.\nNa sceni su nastupili najistaknutiji folklorni umetnici, plesni ansambli, narodni muzičari i pevačke grupe, upotpunjeni narodnim umetnicima iz Mađarske. Organizatori su na taj način odali počast istraživaču narodne muzike Aniko Bodor, koja je tokom svoje karijere sakupljala mađarske narodne pesmei narodnu muziku Bačke, Banata, Srema i Slavonije.\nSa svojom tipičnom nošnjom i tipičnim govorom, Sekelje iz Bukovine, koji su iseljeni iz Bačke 1945.godine, predstavljao je Pevački krug Sekelja iz Bukovine iz mađarskog mesta Erd.\nGaborne Juhas, rukovodilac Pevačkog kruga bukovinskih Sekelja iz Erda he rekla: „Doneli smo buket pesama sa kojima ćemo ispričati našu životnu priču. Nakon toga ćemo pevati o načinu života u Bukovini, o tome kako su nekada živeli Sekelji u Bukovini."\nOrkestar “Čaloka” se pred publikom predstavio sa muzikom za ples. U isto vreme su se orkestri cirti i tamburaški orkestri predstavili sa zvučnim narodnim blagom. Susret narodne muzike po drugi put je organizovao Mađarski kulturni centar “Kodalj Zoltan”. Predsednica Kulturnog centra, Ana Kišimre Serda je naglasila: „Primili smo pozitivne povratne informacije jer članovi orkestara vole da učestvuju na ovakvim susretima. Za publiku je u isto vreme ovaj susret narodne muzike ovde u Bačkoj Topoli nešto novo, jer ga do sada nismo organizovali. Naša sekcije su međutim tokom godina učestvovale na mnogim događajima ove vrste.“\nAron Šutuš je naglasio ulogu ovih susreta u jačanju zajednice. Predsednik Kulturnog saveza vojvođanskih Mađara je rekao da je doživljaj tradicije i vrednosti od najvećeg značaja: „Sada, kada obeležavamo stotogodišnjice Trijanona, to je još značajnije. Ne samo na ovu stotu godišnjicu, već ja mislim da su Mađari danas u Evropi veoma važan stub. Stub kulture i vrednosti koja se zasnivaju na hrišćanstvu i koje su održale ovaj narod."\nU sekcijama kulturnog centra se neprekidno radi. U znak sećanja na mađarsku revoluciju i rat za nezavisnost 1848/49.godine, pripremaju celovečernji program.


Poslednje kolo ovog dela prvenstva ekipa Radnika odigrava na domaćem terenu, kada će u sredu dočekati tim Čukaričkog iz Beograda.\nNakon odličnog niza dobre igre i dobrih rezultata, iako kadrovski proređeni zbog raznih sitnih povreda, Surduličani i u ovo kolo ulaze sa ogromnim motivom: da završe započeto i prezime na što višoj poziciji tabele Super lige Srbije.\nŠef stručnog štaba Radnika, Slavoljub Đorđević i pred ovu utakmicu, nije mogao a da se ne osvrne na prethodni period i iznese pohvale na račun svojih igrača:\n“U seriji smo teških utakmica i sustigao nas je umor, naročito zbog dužine puta sa poslednjeg gostovanja. Uprkos tome ovi momci sve teškoće prevazilaze i iznad svojih očekivanja. Napravili su jedan izvanredan uspeh i to je isključivo samo njihova zasluga.”\nKada je reč o ekipi gostiju, Đorđević itekako respektuje tim Čukaričkog, no uprkos kadrovskim problemima, veruje da će se potruditi da njegov tim napravi što bolji rezultat:\n“Igramo sa Čukaričkim, ekipom koju smo pre neku nedelju izbacili iz KUP-a. Igraju jako lep fudbal, ofanzivan fudbal, i to među najboljima u našem prvenstvu.\nVerovartno će imati motiv više da nam se oduže za KUP. Kod nas jeste prisutan umor, imamo dosta kadrovskih problema, ali sam siguran da ćemo iskoristiti ovo kratko vreme da se spremimo što bolje i da pokušamo da ih ponovo iznenadimo kao pre par nedelja.”


Kinezi i Amerikanci kupili Cirque du Soleil - LOKALNOGLOBALNO.COM\nKinezi i Amerikanci kupili Cirque du Soleil\nKanadski Cirque du Soleil (Cirkus Sunca) prodao je većinu svojih deonica američkim i kineskim privatnim investitorima.\nManjiski deo ostaće u vlasništvu Gija Lalibertea, koji je 1984. osnovao ovaj cirkus i koji će nastaviti da učestvuje u kreiranju strateške i artističke politike trupe, navodi se u saopštenju cirkusa, u kome nisu precizirani ni modaliteti, ni vrednost transakcije, ni raspodela vlasničkih udela.\nPrema pisanju kanadske štampe, koja se pozva na izvore upoznate sa materijom, transakcija je vredna 1,5 milijardi dolara.\nKanadski list Pres tvrdi da će američki fond TPG (vlasnik mobilne aplikacije Uber koja povezuje ljude kojima je potreban prevoz sa onima koji imaju automobil) i kazino “Caesar’s Palace” u Las Vegasu imati 60 odsto udela u kapitalu, kineska firma Fosun Kepital, koja je u februaru kupila Klub Mediteran, imaće vlasnički udeo od 20 odsto a po deset odsto biće u rukama dosadašnjeg vlasnika Gija Lalibertea i kanadskog državnog penzionog fonda.\nCirque du Soleil je do sada imao predstave pred 160 miliona ljudi u 48 zemalja širom sveta. “Posle 30 godina gradnje brenda Cirque du Soleil , otkrili smo prave partnere u TPG-u, Fosunu i Fondu, tako da ćemo Solej odvesti na sledeći nivo razvoja, jer je ova kompanija osnovana na uverenju da umetnost i biznis zajedno mogu doprineti boljem svetu”, izjavio je Laliberte.\nSedište cirkusa je u Montrealu, odakle je i potekao kao projekat male grupe šetača na štulama i uličnih umetnika koji su osnovali družinu pod nazivom “Klub visokih potpetica”. Prvi veliki nastup imali su na svečanosti povodom 450. godišnjice evropskog otkrića Kanade.\nUmetnička družina sada broji 1.300 ljudi, a 2015. će imati osamnaest predstava širom sveta. Cirkus sada zapošljava oko 4.000 ljudi, a pre četiri godine je imao čak 5.000 zaposlenih. Zbog širenja, cirkus se suočio sa finansijskim problemima, što je dovelo do otpuštanja radnika 2012. godine. Naredne godine (2013) američke vlasti su izrekle kaznu vlasniku Cirque du Soleila, pošto je jedan od akrobata poginuo tokom nastupa uživo u Las Vegasu.\nRelated Items:Cirkus, Cirque du Soleil, ZABAVA, ZANIMLJIVOSTI\nTIED UP SILENT DISCO u Ministry Club-u\nŠvajcarska ponovo najsrećnija zemlja na svetu


JESEN BERIČETNIJA OD PROLEĆA - jugsport.net\nMedveđa: U tek upravo završenom prvenstvu Zona –jug fudbaleri Jablanice iz Medveđe ovogodišnju fudbalsku sezonu završili su na osmoj poziciji na tabeli,sa osvojenih 37 bodova i skorom po 11 pobeda i isto toliko poraza i 4 nerešenih utakmica, slabije nego jesenas ali su sa dosta podmlađenim sastavom ipak proleće odigrali u celini dobo.\nProleći deo kada bi se gledao samo taj uspeh kao domaćini su bili na 12 mestu iz 6 utakmica po 3 pobeda i isto toliko poraza uz gol razliku 7 datih i 13 primljenih golova osvojili su ukupno 9 bodova.\nNa gostovanju su po uspešnosti na 11 mestu jer na 7 utakmica zabeležili su 1 pobedu i 6 poraza uz gol razliku 5 datih i 12 primljenih golova i osvojenih samo 3 boda.\nUkupan skor u prolećnom delu prvenstva izgleda ovako na 13 odigranih utakmica 12 pozicija na tabeli sa 3 pobede i 9 poraza uz gol razliku 12 datih i 25 primljenih golova.\nUpravo moj sagovornik je predsednik kluba Stefan Rajčević ujedno i fudbaler ovog kluba koji ima svoje viđenje o protekloj fudbalskoj sezoni . Razgovor je počeo na pitanje kako ocenjujete proteklu sezonu Rajčević kaže: Jablanica iz Medveđe je najzad postala stabilan Zonaš, prvenstvo smo završili na osmom mestu . Zahvalio bih se svim ljubiteljima fudbala, , navijačima , pre svega mojim igračima ujedno i klupskim drugovima, Upravi kluba koja je radila dobro, lokanoj samoupravi u Medveđi , Sportskom savezu optine Medveđa na nesebičnoj podršci, koju daju ovom klubu poslednjih dugih niz godina. Ova sezona je bila dosta turbulentna, bilo je uspona i padova.Očekivanja u klubu su velika od kad je na klupi isusni strateg Srđan Kocić. Uvek se trudimo da budemo na visini zadataka, uprkos svim problemima uspeli smo da sezonu privdemo kraju. U prvom delu sezone zauzeli smo visoko drugo mesto na tabeli.\nMeđutim ekipu su u zimskom prelaznom roku napustili Danilo Jović koji je otišao u GFK Dubočicu, Slavko Rajčević u Borcu iz Lazrevca, Andreja Dojčinović u Vlsini iz Vlaostinca, Svi ti momci igraju u klubove Srpske lige imaju odličnu minutažu i ovom prilikom bih svima poželeo uspešnu dalju fudbalsku karijeru. Ekipu je napustio i iskusni Ferat Zaimi, koji je bio jedan od kostura tima. Malo je vremena bilo da se sklope kockice, za drugideo sezone, pa smo u nastavku igrali vidno oslabljeni.Ali zadržali smo sistem i način igre, i funkcionisanje kluba koje je postavio šef struke Srđan Kocić, sa svima nama zajedno. Posebno mi je drago što sve više zauzimaju značaj deca iz naše škole fudbala, Da se vredno radi govori podatak da su dva naša igrača otišla iz naše škole fudbali igraju u Srsku ligu.Svaku utakmcu smo startovali sa 3 do 4 bonus igrača, iz naše škole a jedan je čak i najbolji strelac ekipe Škeljzen Sahiti koji je postigao 12 golova, koji zasužuje sve pohvale. Nastavićemo da radimo da se borimo da izbacujemo na površinu naše momke , nećemo imati uvek rezultat, jer za mladu decu je potrebno strpljenje, i veliki radali ćemo se truditi i dati sve od sebe da ta deca budu jednog dana oslonac našeg kluba.\nNišta mane nije optimista ni šef struke Jablanice Srđan Kocić koji kaže: U potpunosti se slažem sa mišljenjem predsednika kluba Rajčevića i nastojaćemo da u toku pauze prvenstva analiziramo proteklu sezonu i biće nam neophodna bar tri li četiri pojačanja . Inače sam zadovoljan postignutim rezultatom pogotovu na proleće kada smo igrali znatno oslabljeni sa dosta podmlađenim sastavom.\nPohvalio bih sve igrače i upravu kluba koja je stvorila optimalne uslove za dobar rad i pokušaćemo u narednoj takmičarskoj sezoni da to nadogradimo sa još kvalitetnijim radom , jer mladi momci su želji dokazaivanja.


Čuvenom reditelju Slobodanu Šijanu nagrada “Živojin Žika Pavlović” – Gloria\nSlavni reditelj Slobodan Šijan, ovogodišnji je dobitnik nagrade za afirmaciju filmske umetnosti u svetu na 11. Leskovačkom internacionalnom festivalu filmske režije (LIFFE) koja nosi ime proslavljenog filmskog autora Živojina Žike Pavlovića.\nŠijanu, autoru filmskih klasika “Kako sam sistematski uništen od idiota”, “Ko to tamo peva”, “Maratonci trče počasni krug” i “Davitelj protiv davitelja”, nagrada će biti uručena na otvaranju leskovačke filmske smotre 18. septembra.\nMeđu ranijim laureatima ove nagrade su: Predrag Miki Manojlović, Lazar Ristovski, Rade Šerbedžija, Dragan Nikolić, Velimir Bata Živojinović, Slavko Štimac i Emir Kusturica. Iz Filmskog centra Srbije podsećaju da “Budi Bog s nama”, projekat novog filma Slobodana Šijana, producira produkcijska kuća Gargantua Films i producent Marko Paljić.\nReč je o ostvarenju o Bošku Tokinu (1894-1953), vizuelnom umetniku i reditelju prvog srpskog avangardnog filma, a po scenariju koji su napisali Biljana Maksić, Vladimir Mančić i Slobodan Šijan. Očekuje se da će Tokina tumačiti Miloš Biković, trenutno najpopularniji srpski glumac mlađe generacije.\nŠijanov novi projekat dobio je u decembru 2016. podršku Filmskog centra Srbije na Konkursu za sufinansiranje proizvodnje domaćih dugometražnih igranih filmova, a podržali su ga i Hrvatski audiovizualni centar i Filmski centar Crne Gore. Projekat je učestvovao na marketima FEST Forward, CineLink u Sarajevu, Koprodukcionom marketu u Briselu i bio odabran za francusko-srpske filmske susrete 2017. godine.\nNagrada "Živojin Žika Pavlović", Slobodan Šijan


„Pozorišni četvrtak“ u Istočnom Sarajevu | Palelive.com\nPočetna Regija Istočno Sarajevo „Pozorišni četvrtak“ u Istočnom Sarajevu\n„Pozorišni četvrtak“ u Istočnom Sarajevu\nISTOČNO SARAJEVO – Projekat „Pozorišni četvrtak u Istočnom Sarajevu“ počeće 11. aprila izvođenjem predstave „Elektra“ u Kulturnom centru Istočno Novo Sarajevo.\nProjekat, koji je pokrenuo mladi glumac Filip Radovanović, zamišljen je tako da svakog drugog četvrtka bude odigrana profesionalna pozorišna predstava prilagođena različitim ciljnim grupama, od djece, tinejdžera do odraslih.\nRadovanović je rekao Srni da je cilj afirmisanje pozorišne scene u gradu i da ljudi shvate da pozorište oplemenjuje, daje mogućnost učenja, osjećaja slobode emocija.\n„Pozorište vraća duh u čovjeka i čini ga ispunjenijim i bogatijim, daje priliku za razvoj kritičkog mišljenja“, istakao je Radovanović.\nOn kaže da, budući da je završio Akademiju scenskih umjetnosti u Sarajevu i već radio profesionalno u pozorištima i nezavisnim produkcijama, ima mogućnost da u Istočnom Sarajevu organizuje izvođenje pozorišnih predstava.\nRadovanović je naglasio da su projekat podržali Kulturni centar Istočno Novo Sarajevo i načelnik opštine LJubiša Ćosić, te pozvao sve privrednike i druge koji mogu da pomognu.\nPočetak predstave „Elektra“, koja je bazirana na scenskom pokretu, a u kojoj igraju Fatima Kazazić i Amila Terzimehić, zakazan je u četvrtak, 11. aprila, u 20.00 časova u Kulturnom centru Istočno Novo Sarajevo.\nPrethodni članakPočela obnova sekundarnog vodovoda\nNaredni članakDonacija od 12.000 KM za liječenje Darija Ždrala


Uvodno obraćanje članova Predsjedništva BiH na samitu Proces saradnje Jugoistočne Evrope, Jahorina\nSamit Procesa saradnje Jugoistočne Evrope (SEECP) završen je na Jahorini kraj Sarajeva usvajanjem zajedničke Deklaracije u kojoj se, između ostalog, navodi dalja posvećenost inkluzivnoj regionalnoj saradnji i zajedničkim aktivnostima među učesnicama SEECP-a.\n"Učesnice naglašavaju neophodnost koordiniranih napora u borbi protiv nasilnog ekstremizma i terorizma, organizovanog kriminala sa fokusom na moderno ropstvo, trgovinu ljudima, prisilnog rada, krijumčarenja oružja i municije, pranja novca i korupcije", dodaje se u usvojenoj Deklaraciji.\nUčesnice SEECP-a također smatraju da je jačanje ekonomske saradnje između članica, kao i sa EU, od najvažnije važnosti za ekonomski rast, održivi razvoj i prosperitet građana Jugoistočne Evrope.\n"U ovom smislu, učesnice su u potpunosti svjesne hitnosti potrebe za proširenjem povezanosti unutar regiona, kao i regiona i EU", dodaje se.\nZajednička je ocjena da se o svim otvorenim pitanjima u regionu treba razgovarati, kako bi problem koji postoje u regionu bili prevaziđeni.\nDodik: 'Prihvatiti što i Srbija u odnosima sa Kosovom'\nPlenarna sesija šefova delegacija učesnica Samita SEECP počela je uvodnim obraćanjem članova Predsjedništva Bosne i Hercegovine.\nNe propustite da pročitate - Iz Brisela poručili: U EU nema mjesta veličanju ratnih zločinaca\nBorisov: Želimo da ostanemo povezani sa regionom\nPredsednik Albanije Ilir Meta dolazi u Sarajevo na samit


Heineken Srbija donirala 12 miliona dinara za respiratore - Dobročinitelj\nŽivimo u izazovnim vremenima u kojima su solidarnost i zajednički napori od presudne važnosti da pobedimo u borbi sa daljim širenjem virusa Covid19. Kompanija HEINEKEN Srbija podržava građane Srbije donacijom u iznosu od 12 miliona dinara za kupovinu respiratora kako bi pomogli najugroženijima.\n„Saosećamo se sa svima koji su pogođeni ovom bolešću i upravo zato smo odlučili da doniramo sredstva za dodatne respiratore u našim bolnicama. Radujemo se budućim druženjima i okupljanjima koja će sigurno doći i to mnogo brže ukoliko smo svi odgovorni i solidarni“, poručio je Nikos Zois, direktor kompanije HEINEKEN Srbija.\nMinistar za rad, zapošljavanje, boračka i socijalna pitanja Zoran Đorđević zahvalio se u ime Vlade Republike Srbije na donaciji, i izrazio zahvalnost za solidarnost naše kompanije koja postupa kao društveno odgovorna kompanija koja brine o svojim ljudima i zajednici.\n„Veoma sam ponosan što u Srbiji imamo društveno odgovorne kompanije koje posluju dobro i brinu o svojim ljudima i zajednici. Uz ovaku pomoć siguran sam da ćemo mnogo lakše i brže izaći iz ovog perioda. Zahvalan sam u ime cele Vlade na ovoj donaciji i nadam se i verujem da će i druge kompanije slediti ovaj primer i time pomoći našoj Srbiji i svim njenim građanima“, istakao je ministar.\nNa fotografiji: Nikos Zois, direktor kompanije „Heineken Srbija“ i Zoran Đorđević, ministar za rad, zapošljavanje, boračka i socijalna pitanja\nTagsCovid19HeinekenHeineken SrbijaZoran Đorđević


BiH ostala bez prava glasa u Vijeću Evrope, naredna šansa će se ukazati za sedam mjeseci | Visoko.co.ba\nNaslovnica BiH Politika BiH ostala be...\nIzvori portala Klix.ba pojasnili su da je BiH definitivno propustila da predloži delegaciju do jučer, dakle finalnog roka, te tako ne može učestvovati u radu Parlamentarne skupštine Vijeća Evrope, a samim time ne može ni glasati u ovom tijelu. Tako je BiH postala jedina članica Vijeća Evrope kojoj je ovo pravo uskraćeno.\n“Kako sada stvari stoje, tako će ostati do januara iduće godine, kada se uobičajeno potvrđuju mandati svih delegacija za tekuću godinu. Znači, prva naredna šansa za parlamentarnu delegaciju BiH da uzme učšće u radu PSVE će se ukazati tek za nekih sedam mjeseci”, kazao nam je naš sagovornik iz Strazbura.\nInače, delegati SNSD-a i HDZ-a jučer su bojkotovali jednicu Doma naroda PSBiH koju je sazvao predsjedavajući Bakir Izetbegović. Iz SNSD-a su ovo pravdali činjenicom da do formiranja novog Vijeća ministara BiH ne žele učestvovati u radu Parlamenta, dok je predsjednik HDZ-a BiH Dragan Čović Izetbegoviću spočitao da se radi o jednostranom potezu sazivanja sjednice Doma naroda PSBiH.\n“Očekivao sam da Borjana Krišto (HDZ) sazove sjednicu Predstavničkog doma, jer ako ovo nije situacija za koju je tako nešto trebalo uraditi, onda ne znam. Jedna strana nije dovoljna da stvari povede u pravom smjeru. Kada bi se u ovoj zemlji svi držali bazičnih stvari poput Ustava, zakona, preuzetih obaveza, svi bi bili sretniji, ali u ovoj zemlji se to ne poštuje i to ne radi strana koju ja predstavljam”, rekao je jučer Izetbegović.\nČlanak prijeRad u industrijskim pogonima može dovesti do razvoja plućnih bolesti\nSljedeći članakIma samo osam prstiju i igrat će na Wimbledonu: “Ne treba biti ograničen tuđim mišljenjem”


Policijski službenici Državne agencije za istrage i zaštitu (SIPA) uhapsili su dvije osobe na području Foče i Milića. Lica su uhapšena zbog postojanja osnova sumnje da su počinile krivično djelo “Nedopušten promet akciznih proizvoda”.\nIzvršenim pretresima lica, pokretnih stvari i stambenih objekata, otkriveno je i privremeno oduzeto oko 10.800 pakovanjaraznih cigareta koje nisu obilježene akciznim markicama. Vrijednost ove robe iznosi oko 60.000 KM.\nNakon hapšenja bit će izvršena i kriminalistička obrada nad licima lišenim slobode.\nAkcija je sprovedena u saradnji sa policijskim službenicima Ministarstva unutrašnjih poslova Repubike Srpske i MUP-a Bosansko-podrinjskog kantona, saopšteno je iz SIPA-e.


Radio România Internaţional/ Budućnost počinje danas/ Konferencija o budućnosti Evrope (20.05.2022)\nKonferencija o budućnosti Evrope (20.05.2022)\nNa inicijativu francuskog predsednika Emanuela Makrona ovog proleća održana je Konferencija o budućnosti Evrope, demarš bez presedana i polazna tačka za razgovore, debate i saradnju medju državljanima i političarima.\nNa inicijativu francuskog predsednika Emanuela Makrona ovog proleća održana je Konferencija o budućnosti Evrope, demarš bez presedana i polazna tačka za razgovore, debate i saradnju medju državljanima i političarima. Opsežna akcija gradjanske konsultacije okončana je izveštajem koji sadrži 49 predloga o konkretnim ciljevima i više od 320 mera o kojima državljani smatraju da institucije Evropske unije treba da vode posebnu pažnju. Reč je o klimatskim promenama i zaštiti čovekove okoline, zdravstvu, socijalnoj pravdi, vrednostima i pravima kao i digitalnoj transformaciji, evropskoj demokratiji, migraciji, vaspitanju, kulturi, omladini i sportu. Nalazimo se u izuzetno važnom trenutku evropske integracije i nijednu sugestiju ne treba odbaciti. Ne treba da se plašimo da Evropi poverimo moč promene života ljudi na bolje, izjavila je 9. maja u Strazburgu Roberta Metsola, predsednica Evropskog parlamenta. Pored Predsednika Francuske Emanuela Makrona u ime Predsedništva saveta i predsednica Evropske komisije Ursula fon der Lajen primila je završni izveštaj o rezultatima konferencije. ,,Vaša poruka je primljena'', kazala je učesnicima Ursula fon der Lajen . ,,Mnogo toga možemo uraditi bez čekanja'', obećala je fon der Lajen i najavila nove predloge o stanju Unije 3. septembra. Konferencija o budućnosti Evrope pokazala je da gradjani traže više transparentnosti, više inkluzije, više beznednosti i trajnosti. Evropski državljani žele da Unija 27 nacija postane korektnija, solidarnija i da odigra rukovodeću ulogu u suzbijanju klimatskih promena. Pojedini predlozi, poput dodeljivanja prava na zakonsku inicijativu Evropskom parlamentu ili proširenju nadležnosti Evropske unije u oblastima odbrane i zdravstva predpostavjaju medjutim izmenu sporazuma. Evropski parlament, okupljen na plenarnoj sednici u Strazburgu, usvojio je već rezoluciju o početku postupka za reviziju sporazuma Evropske unije, kako bi se izašlo u susret iznetim zahtevima na Konferenciji. Tokom rasprave mnogi evroposlanici smatrali su da evropske državljane treba aktivnije uključiti i da treba da imaju solidnije demokratsko zastupanje na nivou Unije. Drugi su skrenuli pažnju na posebne oblasti u kojima predlozi koji se tiču gradjana predpostavljaju korenite promene, čak i nadležnosti Evropske unije u zdravstvu, energetici, migraciji i odbrani. Pojedini govornici kritikovali su Konferenciju o budućnosti Evrope smtrajući da je proces pogrešan i da predlozi ne odražavaju javno mišljenje. Na plenumu Evropskog parlamenta govorio je francuski predsednik Emanuel Makron. U pojedinim oblastima i politikama treba odustati od jednoglasnog odlučivanja, naglasio je Makron, i dodao da je potrebna revizija evropskih dokumenata i sporazuma. Predloge gradjana ,,ne treba instrumentalizovati'', smatraju zemlje koje se suprostavljaju ovakvoj perspektivi. ,,Imamo jednu Evropu koja funkcioniše'', pokazala je to pandemija kovida 19 i odgovor na rusku invaziju na Ukrajinju i ,,ne treba da žurimo sa institiucionalnim reformama'', upozoravaju ovi. Rumunija i 11 zemalja članica priključila se danskom non-paper-u u kome se naglašava da nije isključena nijedna radna hipoteza, čak ni izmena sporazuma, ali da ova ne treba da bude sama sebi cilj, jer ovo nije cilj Konferencije. Emanuel Makron lansirao je u Evropskom parlamentu pravi izazov na nivou celog kontinenta: umesto da se smanje evropske vrednosti kako bi se omogučilo brže pristupanje drugih država, potrebna je nova kontinentalna konstruklcija. Ova nova konstrukcija dozvoliće svim demokratskim državama, uključujući Ujedinjeno kraljevstvo i Ukrajinu, da dele osnovne evropske principe, kazao je Makron: ,,Ovo pitanje ostaje, kako treba da organizujemo Evropu sa političke tačke, koja ide dalje od Evropske unije. Imamo istorijsku obavezu da odgovorimo na ovo pitanje danas i stvorimo ono što ču pred vama nazvati evropsku političku zajednicu. Ova nova organizacija dozvoliće svim evropskim demokratskim nacijama da pristupe našim osnovnim vrednostima, da zajedno pronadju prostor saradnje u oblastima politike, bezbednosti, energije, saobraćaja, investicija u infrastrukturu i slobodnom protoku osoba, naročito mladih.''.\n,,Želim da bude jasno da ću uvek biti na strani onih koji se zalažu za reformu Evropske unije da bi ova efikasnije funkcionisala'', naglasila je u Strazburgu i Ursula fon der Lajen na svečanom zatvranju Konferencije o budućnosti Evrope. ,,Rekli ste nam gde želite da stigne Evropa i sada od nas zavisi pravac kojim ćemo krenuti ka ovom cilju. Koristićemo sve raspoložive snage na unutrašnjem planu i menjati sve sporazume tamo gde je potrebno, kazala je Ursula fon der Lajen, učesnicima Konferencije.


Komemorativnom akademijom i dokumentarnom izložbom Ćuprija je obeležila dvadeset godina od početka NATO bombardovanja!!!\nIzvor i foto : TV Pomoravlje\nĆuprija-Tokom 78 dana NATO agresije na SR Jugoslaviju, grad na Velikoj Moravi bombardovan je dva puta, 8. aprila i 29. maja.\n„Težak je ovo dan, teška su sećanja na događaje koji nisu smeli da se dogode, a ipak su se dogodili. Jedna mala zemlja odabrana je da se na nju obruši najmodernija svetska vojna sila tog vremena, demonstrirajući svoju snagu i nedodirljivost, prekršivši time međunarodno i humanitarno pravo i postulate Ženevske konvencije“, istakao je u svom govoru na akademiji Ninoslav Erić, predsednik opštine Ćuprija.\nU Domu kulture „Sinđelić“ otvorena je dokumentarna izložba fotografija nastalih neposredno nakon raketiranja Ćuprije. Postavku čine odabrane fotografije iz privatne kolekcije Aleksandra Dobrosavljevića Džudija.


Novinska agencija Meklači je prva objavila izveštaj da je CDC 27. avgusta uputio memorandum na četiri stranice sekretarijatima za zdravstvo da do 1. oktobra pripreme planove za vakcinaciju, "kako bi se spremili za najranije moguće puštanje vakcine za Kovid-19".\nNjujork Tajms javlja da je memorandum Roberta Redfilda, direktora CDC-a takođe poslat zvaničnicima u javnom zdravstvu na svim američkim teritorijama, kao i Njujorku, Čikagu, Filadelfiji, Hjustonu i San Antoniju.\nU memorandumu CDC-a kaže se da profesionalci u zdravstvu, zaposleni u ustanovama za negu starih kao i radnici u službama za nacionalnu bezbednost treba imaju prioritet u dobijanju potencijalne nove vakcine.\nNjujork Tajms prenosi da je CDC takođe dao prioritet Amerikancima starijim od 65 godina, ljudima iz "rasnih i etničkih manjina", starosedeocima Amerike i zatvorskoj populaciji.\nDoktor Redfild je takođe pozvao zdravstvene zvaničnike da brzo odobre rad korporacije Mekeson, firme koja je sklopila ugovor sa Centrima za kontrolu bolesti da distribuira vakcinu u državne i lokalne sekretarijate za zdravstvo i bolnice.\nDoktor Entonin Fauči, direktor Nacionalnog instituta za alergije i infektivne bolesti dolazi na okrugli sto o donacijama plazme u sedištu američkog Crvenog krsta, 30. jula 2020.\nDirektor Nacionalnog instituta za alergije i infektivne bolesti, dr Entoni Fauči u sredu je izjavio da je uveren da će do kraja godine biti razvijena "bezbedna i efikasna vakcina protiv Kovida 19."\nMeđutim, Fauči je takođe izjavio u intervjuu prošle nedelje za agenciju Rojters da "jedna stvar koju ne želite da vidite je da vakcina bude odobrena po ubrzanom postupku a da nemate znak da je efikasna."\n"Jedna od potencijalnih opasnosti, ako prerano pustitet vakcinu, je da će to otežati ako ne i onemogućiti da se ljudi prijave za probe drugih vakcina."\nDrugi zdravstveni eksperti su takođe izrazili skepsu oko puštanja vakcine pre nego što se završe klinička testiranja, navodeći da bi ubrzana distribucija mogla da predstavlja rizik za bezbednost i produbi raspoloženje nekih građana protiv vakcinacije.\nNeki državni sekretarijati za zdravstvo kažu da nemaju dovoljno osoblja, novca i sredstava da edukuju građane o vakcinama, a onda distribuiraju, daju i prate stotine miliona doza, prenosi agencija Asosijejted Pres.\n“To je ogroman posao da bi se pripremili za takav program vakcinacije i on neće biti gotov do 1. novembra", izjavila je za AP Keli Mor iz Koalicije za akciju u imunizaciji, nacionalne organizacije za edukaciju o vakcinama, sa sedištem u Minesoti.\nPrema nedavnom istraživanju Centra za javna pitanja, samo polovina Amerikanaca je rekla da bi se vakcinisala protiv Kovida 19.\nAmerika je zemlja sa najviše slučajeva Kovida 19 - 6,1 miliona i više od 863.400 smrtnih slučajeva.\nVišednevno okupljanje motociklista u gradiću Sturdžisu u Južnoj Dakoti, čiji učesnici nisu poštovali mere zaštite, postalo je rasadnik Kovida-19.\nPorast broja novih slučajeva pripisuje se studentima na koledžima, koji učestvuju u velikim žurkama ignorišući smernice da nose maske i vode računa o socijalnoj distsanci. Najnovije izbijanje zaraze dogodilo se na Univerzitetu Južne Karoline u Čarlstonu, gde je više od hiljadu studenata u avgustu testirano pozitivno na Kovid-19.\nZa to vreme, jedan stanovnik Minesote je, kako se veruje, prva osoba iz grupe koja je učestvovala u velikom skupu motociklista u susednoj Južnoj Dakoti, koja je preminula od koronavirusa. On je bio jedan od stotina ljubitelja motora koji su 10 dana bili okupljeni u gradiću Sturdžisu, a mnogi su odbijali da nose maske i poštuju društvenu distancu. Oko 260 novih slučajeva Kovida-19 u 11 država je direktno povezano sa tim skupom, javlja Vašington Post.


Vode Srpske: Poplave u Njemačkoj i Belgiji upozorenje za cijelu Evropu - FILTER\nVode Srpske: Poplave u Njemačkoj i Belgiji upozorenje za cijelu Evropu\nJavna ustanova Vode Srpske uputila je snažnu podršku kolegama u Njemačkoj i Belgiji u njihovoj borbi sa poplavama i katastrofalnim posljedicama bujica i istakla da su one upozorenje za cijelu Evropu jer uvijek postoji opasnost od pojave poplava, čak i tokom ljetnih mjeseci.\nIz ove ustanove navode da je neophodno nadograđivati i unapređivati sisteme odbrane od poplava u cijeloj Evropi.\nKako se ocjenjuje, katastrofalne poplave koje su ovih dana zadesile dijelove Njemačke i Belgije dokaz su da ne postoji stoodstotna zaštita od poplava i da one mogu zadesiti i najrazvijenije države koje već decenijama mnogo ulažu u sisteme odbrane od poplava.\nKada se dogode nepovoljne okolnosti da u kratkom vremenskom roku na malu površinu padne velika količina padavina, kao što se dogodilo u Njemačkoj i Belgiji, bujične poplave skoro da su neizbježne.\nIz javne ustanove ističu da je Republika Srpska nakon velikih poplava 2010. i 2014. godine uložila značajna sredstva u projekte odbrane od poplava.\n– Naš sistem odbrane od poplava sada je mnogo sigurniji nego tada, međutim, u narednim godinama potrebno je nastaviti sa ulaganjima u objekte odbrane od poplava kako bi se dostigao što viši nivo pouzdanosti sistema odbrane od poplava u Republici Srpskoj – zaključuju u Vodama Srpske.\nTags: JU Vode Srpske poplave\nPrethodna Apel da se mjere ne ukidaju prerano\nDodik pokrenuo i prvi potpisao peticiju o neprihvatanju nametnutog zakona\nČubrilović pozvao lidere parlamentarnih stranaka na sastanak\nIncko: Nema loših naroda, ovo su zakonske izmjene za relaksiranje i rasterećenje\nPromjene u rukovodstvu TO “Jahorina”: Tošiću istekao mandat, Ikonić novi v.d direktora\nDragan Josipović – legenda i sigurnost\nOpština Pale: Poziv za pomoć Jeleni Muharemović\nDraganu Josipoviću i Radomiru Kezunoviću Povelje Grada Istočno Sarajevo


Prosečna zarada (bruto) u Srbiji, prema poslednjim podacima na kraju protekle godine iznosila je 83.106 dinara, dok je prosečna zarada bez poreza i doprinosa (neto) dostigla 60.109 dinara.\nRast bruto zarada u periodu januar-oktobar 2020. godine, u odnosu na isti period 2019. godine, iznosio je 9,5 odsto nominalno, odnosno 7,8 odsto realno. Istovremeno, neto zarade su takođe porasle u približnom iznosu.\nIpak, prema podacima Republičkog zavoda za statistiku, medijalna neto zarada za oktobar 2020. godine iznosila je 46.382 dinara, što znači da je svaki drugi zaposleni u Srbiji zaradio manje od toga.\nPredsednik Srbije Aleksandar Vučić izjavioje nedavno da smatra da sa dve prosečne plate u Srbiji može da se živi pristojno.\n“Nisam ja neko ko živi mimo sveta i dobro znam da nije lako ako porodica ima samo jednu platu i kada je ona 80.000 dinara. Ali mora da se ima u vidu da smo u prošlosti imali stopu nezaposlenosti od 26 odsto, a da je ona danas između osam i devet odsto, što znači da u najvećem broju porodica imamo više od jedne plate. Mislite li da bih predlagao da svima isplatimo po 100 evra da ne znam koliko to ljudima znači? ”, rekao je Vučić.\nPonovio je da će plate na kraju 2025. godine iznositi blizu 900 evra, ali da će to ipak zavisiti i od situacije sa korona virusom.\nPredsednik Ujedinjenog granskog sindikata “Nezavisnost” Zoran Stojiljković saglasan je sa računicom da dve prosečne plate garantuju pristojan život u Srbiji, ali i ukazuje na nekoliko bitnih činjenica među kojima najvažniju – da dve prosečne plate u domaćinstvu ima tek trećina ili četvrtina radno angažovanih.\n“Prosečna porodica u Srbiji je tročlana, i u njoj ne radi uvek dvoje, a takođe, oko 60 odsto radnika ima platu koja je ispod prosečne (medijalna plata) i iznosi oko 46.000 dinara, do koje dobaci jedva polovina zaposlenih što je ispod standarda za pristojan zivot“, objašnjava Stojiljković.\nSituacija u kojoj u jednoj porodici dvoje primaju prosečnu platu postoji kod svega trećine ili četvrtine radno angažovanih, a sve ankete pokazuju da građani kažu da im za pristojnu egzitenciju treba oko 800 evra odnosno oko 110.000 dinara, objašnjava Stojiljković za BIZLife portal.\nTakođe ukazuje i da između 350.000 i 400.000 radnika prima minimalac koji od ove godine u Srbiji iznosi 32.126 dinara i ispod je minimalne potrošačke korpe koja staje oko 38.000 dinara.\n„Minimalna potrošačka korpa sa poskupljenjima konstantno ide na gore, odnosno raste, a zabrinjava to da je isplata minimalca primarno bila predviđena kao incidentna kategorija u situacijama kada poslodavac ne može da isplati veću zaradu“, ističe Stojiljković.\nBeograd, 31.01.2020. – Konferencija za novinare posle sednice Socijalno-ekonomskog saveta odrzana je danas u Vladi Srbije. Na fotografiji predsednik UGS “Nezavisnost” Zoran Stojiljkovic. Uz vest Bete. (BETAPHOTO/MILAN OBRADOVIC/DS)\nSada, kaže, imamo situaciju da svaki četvrti ili peti zaposleni prima tu zaradu.\nStojiljković je i ranije ukazivao da bi minimalna potrošačka korpa trebalo da predstavlja minimum odnosno granicu pukog preživljavanja.\n“Ako pogledate, na tom nivou nema kvalitetne ishrane niti socijalnog i kulturno-obrazovnog života… Nažalost, takav način života kod nas nije izuzetak nego pravilo pošto je 350.000 do 400.000 radnika na minimalcu koji nije još ni blizu minimalne potrošačke korpe”, objašnjava aktuelnu situaciju Stojiljković.\nTreba imati u vidu da nisu iste potrebe tročlane porodice koja ima kuću na selu i tročlane porodice u gradu koja, na primer, plaća stan i komunalije.\nTakođe, jasno je i da su značajne razlike u cenama u glavnom gradu i unutrašnjosti Srbije, kako što se tiče stanarine, tako i kredita za stan…\nPrimera radi, jedna tročlana porodica u Beogradu u kojoj jedan član radi za prosečnu platu, a drugi ima primanja niža od 60.000 i ima kredit za stan koji mora da plati u iznosu od 34.000, za sve ostalo ima na raspolaganju u ostatku meseca manje od 70.000 dinara.\nAko im za komunalne usluge i druge mesečne račune treba između 15.000 i 20.000 dinara (struja, infostan, računi za telefon, kablovska televizija, odrzavanje zgrade..), uz to imaju kredit za nameštaj za opremanje stana ili auto od 6.000 dinara mesečno, ali i vrtić za dete od oko 5.000 dinara, lako je izračunati koliko im ostane za hranu, odeću i sve ostale potrebe.\nPorodica koja ima slična primanja, a koja plaća stanarinu i nema kredite ili druga zaduženja, treba za to, ako ima sreće da nađe pristojan stan za oko 200 ili 250 evra, za komunalije mesečno izdvoji još oko 18.000 dinara, vrtić za oba deteta ukupno oko 10.000 dinara.\nNešto drugačije je u unutrašnjosti gde su i prosečne plate niže, osim za one koji rade za državu jer policija, vojska, prosveta i zdravstvo imaju iste plate u Beogradu i bilo kom mestu u Srbiji.\nPrimera radi, u Aranđelovcu gde prosečna plata iznosi oko 52.000 dinara, a bračni par sa dvoje dece ima primanja koja zajedno dostižu oko 80.000 dinara, vrtić za oba deteta treba da plate skoro 9.000 dinara.\nZa račune treba platiti još oko 14.000 dinara. Na sve to treba dodati i ratu kredita za stan koja je oko 12.000 dinara, kao i troškove za grejanje na drva (za deset metara oko 500 evra) koliko im je za ove zimske mesece bilo potrebno.\nNajam stana u tom gradu kreće se između 100 i 150 evra.\nUkoliko se neko greje na gas računi su u proseku mesečno između 7.000 do 12.000 u zavisnosti od potrošnje i veličine prostora. Treba, razume se, dodati i troškove za gorivo za vožnju autom, kupovinu ostalih potrepština…\nNameće se zaključak da u Srbiji sa dve prosečne plate može da se živi, ali se postavlja pitanje da li je to pristojan život i koliko takvih porodica u Srbiji ima.\nFoto: BIZLife, Beta/Milan Obradović\nNAJKOLEGA: Zoran Kosić, menadžer finansija, Ball


Pompeo: Kim je shvatio da denuklearizacija treba da bude brza | Kodex.ME\nSankcije Pjongjangu ne mogu da budu ukinute prije kraja procesa\nPompeo: Kim je shvatio da denuklearizacija treba da bude brza\nKim Džong Un je "shvatio" da denuklearizacija Sjeverne Koreje mora da bude "brza", izjavio je u Seulu šef američke diplomatije Majk Pompeo.\n14. 06. 2018 - 08:54 Autor: Kodex\nOn je ponovio ono što je njegov šef, američki predsjednik Donald Tramp izjavio odmah nakon samita sa liderom Sjeverne Koreje u Singapuru, da sankcije Pjongjangu ne mogu da budu ukinute prije kraja tog procesa.\n"SAD ostaju i dalje posvećene primjeni potpune denuklerarizacije, koja bi trebalo da bude provjerljiva i nepovratna", rekao je Pompeo novinarima poslije sastanka s kolegama Južne Koreje i Japana.\nU dokumentu koji su američki predsjednik Donald Tramp i Kim potpisali na istorijskom samitu održanom u utorak, ne pominje se formulacija "provjerljiva i nepovratna" denuklearizacija, prenosi Beta.\nŠefica južnokorejske diplomatije Kang Kjung Va izjavila je sa svoje strane na istoj konferenciji za novinare da je njena zemlja solidarna sa SAD pošto je Tramp na iznenađenje svih najavio kraj zajedničkih vojnih vježbi.\n"Savez izmedju Južne Koreje i SAD nikada nije bio jači", rekla je južnokorejska ministarka.


Urednik ugašenih "Vranjskih" Vukašin Obradović na jednom od protesta NUNS\nPredsednik Evropske federacije novinara (EFJ) Mogens Bliher Bjeregard izjavio je da ga veoma brinu dešavanja u Srbiji, tretman novinara i rast autocenzure, prenelo je danas Nezavisno udruženje novinara Srbije (NUNS).\n"Vodeći srpski političari moraju da shvate da nasilje i pritisci na novinare moraju biti osuđeni", rekao je za NUNS Bjeregard, koji će biti jedan od uvodnih govornika na konferenciji Evropske unije o medijima na Zapadnom Balkanu u novembru u Tirani.\nOn je rekao da će u Tirani od evropskog komesara za susedsku politiku i pregovore o proširenju Johanesa Hana tražiti da bude "veoma jasan i koherentan kada su u pitanju medijske slobode u Srbiji."\nU saopštenju NUNS-a navodi se da je povodom najnovijih dešavanja u medijskom prostoru Srbije, Upravni odbor EFJ na redovnom sastanku ugostio predstavnicu NUNS-a Maju Vasić-Nikolić.\nOna je, kako se navodi, iznela probleme sa kojima se suočavaju novinari i mediji u Srbiji i prenela zahtev NUNS-a da Upravni odbor EFJ organizuje misiju u Srbiji koja bi razgovarala sa novinarima i sa predstavnicima države.\nOsvrnuvši se na poslednje slučajeve pritisaka koji su doveli do zatvaranja uglednog nedeljnika Vranjske i štrajka gladju vlasnika i glavnog urednika tog nedeljnika Vukašina Obradovića, kao i na kampanju protiv Stevana Dojčinovića i redakcije mreže za istraživanje kriminala i korupcije KRIK, Vasić-Nikolić je posebno naglasila da to nisu pojedinačni slučajevi, te da su kritični novinari i mediji širom Srbije pod kontinuiranim pritiscima.\nOna je od članova Upravnog odbora i Mogensa Blihera Bjeregarda zatražila da EFJ učini sve što je moguće i u okviru mandata organizacije izvrši pritisak ne samo na srpske vlasti već i na instititucije Evropske unije kako bi novinari u Srbiji mogli da rade svoj posao nesmetano i da bez straha izveštavaju u javnom interesu.\nMaja Vasić-Nikolić razgovarala je sa potpredsednicom EFJ Nadeždom Ažgikinom iz Udruženja novinara Rusije o mogućem susretu srpskih i ruskih novinara kako bi razmenili iskustva u borbi protiv pritisaka države.\nPredstavnica NUNS-a je razgovarala i sa Andreasom Bitnerom iz Udruženja novinara Nemačke i Patrikom Kamenkom iz Sindikata novinara Francuske o mogućim aktivnostima tih organizacija u njihovim zemljama povodom problema sa medijskim slobodama u Srbiji, piše u saopštenju.


Epidemiološka situacija u Vranju poprima mirniju sliku, 91 testiran, 4 inficirana - juGmedia\nEpidemiloška situacija u Vranju se polako smiruje i ako ovaj trend bude nastavljen imamo dobre šanse da pred početak nove školske godine, uz poštovanje svih propisnih mera zaštite od COVID-19, situaciju u gradu sa korona virusom učinimo još boljom, kaže Svetlana Stojanović, direktorka Zavoda za javno zdravlje Vranje.\nI broj pacijenata se, prema njenim rečima, smanjuje u kovid ambulantama, a manji je i broj oni koji se nalaze na lečenju u kovid bolnicama u Surdulici i Vranju.\n„Juče smo iz laboratorije dobili rezultate testova za 91 pacijenta koje smo poslali na analizu. Od ovog broja samo četiri su bila pozitivna na COVID 19. Ovaj virus je registrovan kod dva pacijenta iz Bujanovca i po jednog iz Vranja i Preševa. Ovo je već druga nedelja kako imamo jednocifren broj zaraženih. To je još jedna potvrda da smo na dobrom putu da iz nestabilne situacije sa korona virusom pređemo u sigurnu.“, ističe Stojanovićeva.\nOna, međutim, i pored toga poziva građane na opreznost, poštovanje mera zaštite od korona virusa, nošenje maski u zatvorenom prostoru, da peru ruke i drže distancu, kako bi sebe i druge zaštitili od ove pošasti koja opasno preti da uništi čovečanstvo


DNS NA LOKALU IZABRAO SNSD: Istekao rok koji je dalo predsedništvo Demokratskog Narodnog Saveza odborima na terenu – Visegradlive.com\nHome / Izbori / Izbori 2020 / DNS NA LOKALU IZABRAO SNSD: Istekao rok koji je dalo predsedništvo Demokratskog Narodnog Saveza odborima na terenu\n22. Oktobra 2020.\tIzbori 2020, Politika RS 1,001 Views\nOvakva poruka sa terena znači da članstvo DNS širom Republike Srpske ne želi da menja koaliciju i raskida svaki oblik saradnje sa SNSD, kaže izvor iz DNS za “Novosti”.\n– Nakon poruka sa terena, ove sedmice biće održana sednica Predsedništva DNS da se potvrdi stav opštinskih i gradskih odbora. Pored Predsedništva, ove sedmice se očekuje još jedan sastanak lidera DNS Nenada Nešića i Milorada Dodika, predsednika SNSD, oko zategnutih odnosa dveju stranaka – kaže izvor “Novosti”.\nNakon odluke Predsedništva DNS proteklog vikenda da napuste savez sa SNSD nakon dve decenije, odbori ove stranke ne žele u ovom trenutku da okreću leđa svom dugogodišnjem partneru. Među gradskim odborima DNS, koji su odmah ostali pri stavu da podrže SNSD na lokalu, između ostalih su i Banjaluka, Gradiška, Bijeljina, Lopare, Ugljevik…\n– Ja sam veran koaliciji u Loparama, to je prelomna tačka gde je SDS uvek imao ogroman uticaj – naglasio je Popović.\n– Stav DNS Ugljevik, a vezano za nastup na lokalnim izborima 2020. je da nastavimo sa podrškom zajedničkom kandidatu Tasovcu uz međusobno uvažavanje – saopšteno je iz DNS Ugljevik.\nInače, pre zvaničnog izlaska DNS iz koalicije sa SNSD, Nenad Nešić, predsednik DNS, smenjen je sa funkcije direktora JP “Putevi RS”. Nešić je nakon smene poručio da se SNSD već duži period meša u rad DNS što je i kulminiralo odlaskom dela članstva i osnivanjem DEMOS nakon prošlih opštih izbora.\nPosljednji dan izborne kampanje\nZabrana objavljivanja rezultata istraživanja javnog mnijenja\n3 načina provjere biračkog mjesta\nLokaciju svog biračkog mjesta birači mogu provjeriti na web stranici CIK-a izbori.ba na linku “Da …


U EU se i dalje može s 10.000 evra u kešu, novo pravilo - Čivijaš radio\nU EU se i dalje može s 10.000 evra u kešu, novo pravilo\nin Evropska unija, Svet\nUnutar Šengena donete su nove kontrole unosa novca. Ukoliko sa 10.000 evra želite da uđete u neku od zemalja Evropske unije, uskoro ćete morati da ispoštujete dodatne procedure.\nEU uvodi nove kontrole prenosa gotovog novca preko granica Šengena. U iznosu se ništa nije promenilo, i dalje možete da prenesete do 10.000 evra gotovine, ali ako imate više od toga, od danas morate da popunite deklaraciju o poreklu tog novca.\nNovine su što će carinici i u slučajevima kada putnik nosi manje od 10.000 evra moći da pokrenu postupak ukoliko posumnjaju da novac nije stečen legalno, uvodi se obaveza popunjavanja posebne deklaracije kod slanja 10.000 evra i više preko posrednika, ali i to što se novcem više ne smatraju samo novčanice, već i zlatnici i drugi predmeti napravljeni od tog plemenitog metala.\nU Evropskoj komisiji kažu da su nove mere donete u o okviru borbe protiv pranja novca i finansiranja terorizma.\nEvropska komisija odlučila je i da ojača granice i spreči ponovni raspad Šengenske zone i vraćanje državnih granica unutar Unije, odnosno da spreči probleme koji su se pojavili uporedo sa izbijanjem migrantske krize, a kulminirali tokom pandemije virusa korona.\nEvropska komisija pripremila je novu strategiju reforme Šengena, kako bi očuvala suštinu Evropske unije – nesmetan protok ljudi i robe. Radi se o tri takozvana „stuba“\nPrvi je bolja zaštita spoljnih granica i podrazumeva raspoređivanje 10.000 pripadnika Fronteksa na granicama i bolju policijsku saradnju zemlja članica.\nDrugi stub je jačanje bezbednosti unutar Šengena i odnosi se na jače političko upravljanje i uvođenje savremenih elektronskih sistema za proveru podataka prekograničnih putnika, dok se treći stub odnosi na efikasniju kontrolu, odnosno na ukidanje svih privremenih graničnih kontrola i reformu sistema monitoringa.\nU 26 država koje su članice Šengen zone živi više od 420 miliona ljudi. Čak 1,7 miliona ljudi živi u jednoj državi, a radi u drugoj, a oko 3,5 miliona ljudi svakodnevno prelazi unutrašnje granice iz različitih raztoga, lične ili poslovne prirode.\nPitanje funkcionisanja Šengenske zone eksplodiralo je nakon što su države članice kao prvu meru protiv pandemije – jednostrano zatvorile svoje granice za susede.\nMeđu prvima su to uradile Nemačka i Francuska, što je izazvalo revolt u Luksemburgu, u koji, iz okolnih država, svakoga dana na posao dođe više od 200.000 ljudi. Ilustrativno je i to što se mesto Šengen u kome je potpisan prvi sporazum o ukidanju granica, nalazi baš u državi Luksemburg, na samoj granici sa Nemačkom i Francuskom.


Kombinovano u 40 škola, među njima i škole u Vranju i Nišu - JUGPRESS\nKombinovano u 40 škola, među njima i škole u Vranju i Nišu\nKombinovana nastava od sledeće nedelje primenjivaće se u sedmom i osmom razredu osnovnih škola na teritoriji 40 lokalnih samouprava, a onlajn nastava u srednjim školama u tim sredinama, saopštilo je danas Ministarstvo prosvete.\nTi modeli nastave primenjivaće se od 13. septembra na teritoriji opština i gradova: Kladovo, Petrovac na Mlavi, Nova Varoš, Priboj, Užice, Valjevo, Despotovac, Jagodina, Paraćin, Svilajnac, Rekovac, Ćuprija, Preševo, Novi Pazar, Bojnik, Veliko Gradište, Žabari, Boljevac, Zaječar, Knjaževac, Bajina Bašta, Prijepolje, Čajetina, Alibunar, Ljig, Bogatić, Ivanjica, Lučani, Doljevac, Niš, Bela Palanka, Vranje, Kraljevo, Raška, Tutin, Nova Crnja, Aranđelovac, Knić, Kragujevac i Topola.\nOnlajn nastava primenjivaće se i dalje u osnovnim i srednjim školama na teritoriji Kosovo i Metohija.\nKombinovana nastava podrazumeva da se obrazovno-vaspitni proces organizuje kombinovanjem neposredne nastave i nastave na daljinu, a odeljenja su podeljena u grupe.\nTim za praćenje i koordinisanje primene preventivnih mera u radu škola, koji je formirao Krizni štab, doneo je odluku o neophodnosti upotrebe zaštitnih maski za sve zaposlene, uključujući i osobe koje su potpuno vakcinisane protiv kovid-19 i osobe koje su preležale kovid-19.\nTim preporučuje upotrebu zaštitnih maski za sve učenike i sve vreme boravka u školi.\nIzuzetno, kada učenik iz zdravstvenih razloga ne može da nosi masku zbog kontraindikacija, koje su potvrđene stručnim mišljenjem lekara specijaliste odgovarajuće grane medicine, potrebno je organizovati rad tako da učenik boravi u školskom prostoru bez maske, pri čemu je potrebno povećati fizičku distancu sa drugim učenicima i zaposlenima i pojačati primenu svih mera zaštite.\nTaj izuzetak moguće je primeniti na zahtev roditelja i isključivo uz priloženo mišljenje lekara specijaliste odgovarajuće grane medicine i to po pravilu u školi za učenike sa smetnjama u razvoju i invaliditetom.


Održana pretposlednja Skupština opštine Lazarevac u ovom sazivu - GEM info\n20. februara 2020. 20. februara 2020. Redakcija 0 Comments 30 sednica Skupštine Lazarevac, tomislav rikanovic\nNa 30. skupštinskom zasedanju pred lazarevačkim odbornicima našlo se 13. tačaka, a saglasnost su dali na programe poslovanja za ovu godinu javnim preduzećima „Toplifikacija“, komunalno i Javnom preduzeću za izgradnju Lazarevca.\nTakođe su usvojeni i programi rada ustanova za kulturu, Puls teatra i Centra za kulturu, kao i Turističke organizacije. Usvojen je i predlog Lokalnog akcionog plana za zapošljavanje a po rečima predsednika opštine u prošloj godini sa biroa je skinuto 316 Lazarevčana. U izjavi za medije, predsednik Skupštine Tomislav Rikanović rekao je da je u poslednjih 10 godina održan najveći broj skupštinskih zasedanja, čak 30, a da će do izbora biti održana još jedna Skupština. Sednicu su na samom početku napustili odbornici GG „Lazarevac, naša kuća“ a nisu joj prisustvovali ni odbornici Demokratske stranke.\nNajvažnije tačke 30. sednice Skupštine opštine Lazarevac odnosile su se na usvajanje plana i programa Javnih preduzeća za tekuću godinu. JP „Toplifikacija“ prethodnu godinu završilo je sa dobitkom od tri miliona dok su procene da će u ovoj godini realna dobit biti oko 5 miliona. Planirane su i rekonstrukcije ulica Janka Stajčića, Boška Buhe, kao i priključak za Vatrogasni dom. Pored plana ovog preduzeća, našla se i tačka o načinu pokrića gubitka koje je ovo preduzeće imalo u 2018. godini a koje iznosi 13 miliona dinara.\nPo rečima predsednika Skupštine Tomislava Rikanovića, JPKP „Lazarevac“ planiralo je dobit od milion i 300 hiljada dinara, ali i izgradnju novih 500 parking mesta i nabavku neophodnih vozila.\nUsvojen je i predlog Lokalnog akcionog plana za zapošljavanje u 2020. godini a predsednik opštine Bojan Sinđelić napomenuo je da je u toku prošle i pretprošle godine smanjen broj nezaposlenih lica na birou i da će dolaskom novih investitora u ovoj godini broj zaposlenih lica biti još veći.\nLazarevački odbornici dali su saglasnot i na plan i program Turističke organizacije, Centra za kulturu i Prvog prigradskog pozorišta Puls teatra. Centar za kulturu u ovoj godini nastvalja sa programima ali i obnovom i modernizacijom opreme, rekla je direktorka ustanove Stela Stanišić. Lazarevačko pozorište u ovoj godini ima istorijski budžet a planirane su četiri nove predstave koje su namenjene mladima i deci, tri izložbe i organizovanje i gostovanje na festivala, napomenula je u izveštaju direktorka Ivana Nedeljković.\nSkupštinsko zasedanje i ovaj put napustili su članovi GG „Lazarevac, naša kuća“ a na pitanje novinara da prokomnetariše njihov rad, predsednik skupštine Tomislav Rikanović rekao je da su tokom ove četiri godine bili konstruktivna opozicija koja je uvek imala predloge i dobronamerne kritike.\nRikanović je takođe rekao da podržava njihov predlog da se obezbedi televizijski prenos sednica Skupštine.\nShare the post "Održana pretposlednja Skupština opštine Lazarevac u ovom sazivu"\n← Rok za preregistraciju oružja 5. mart\nPeta uspešna akcija „Čep za hendikep“ UG „Ujedinjeni za Lazarevac“ →